2017an sortutako enpleguaren zati handiena emakumeek bete zuten | Ekonomia | Berria\n2017an sortutako enpleguaren zati handiena emakumeek bete zuten\nAzken urtean sortutako 19.000 lanpostuetatik 16.700 emakumeen kargu geratu dira. Urtebetean bi puntu egin du gora behin-behinekotasunak, eta zerbitzuen sektoreak pisu handiagoa dauka\nSara de la Rica, erdian, ISEAK taldeak landu duen lan txostenaren aurkezpenean atzo. LUIS JAUREGIALTZO / FOKU Tamaina handiagoan ikusi\nDatu gazi-gozoak aurkeztu zituen Sara de la Rica EHUko ekonomia katedradunak, atzo. Orain arte hark zuzentzen zuen lan txostenaren azken zenbakia argitaratu berri dute, baina, oraingo honetan, ISEAK taldearen bidez egin dute ikerketa. Baina horretan ere De la Rica izan da ikerketaren burua; emandako zenbakien arabera, 2017. urteko lehen hiruhilekotik 19.000 lanpostu sortu dira Araban, Bizkaian eta Gipuzkoan. Enplegu berri horietatik 16.700 inguru, gainera, emakumeek bete dituzte. «Lanpostuak berreskuratzea emakumeen eskutik etorri dela esan daiteke». Baina gazitik ere badauka datuak, behin-behinekotasunak gora egin baitu denbora epe berean: 2017an, kontratuen %23,8 ziren, eta, egun, %25,8 ordezkatzen dute. Eta horrek asko esan dezake sortu diren lanpostuen inguruan.\nAzken urtean sortu diren enpleguen zatirik handiena emakumeek bete izanaren inguruko azalpenak eman zituen De la Ricak: «Krisi garaian desagertu ziren enplegu gehienak industriari lotuta zeuden, eta gizonezkoek betetzen zituzten; beraz, eurei eragin zien egoera hark gehien. Ekonomia berreskuratzen hasi zenean, gizonak izan ziren suspertze hori igarri zuten lehenak». Azken urtean, ordea, joera bestelakoa da. Gaur-gaurkoz, lanean ari diren beharginen %52,51 gizonezkoak dira, eta %47,49 emakumezkoak.\nLanpostuen sorrera emakumeen eskutik iritsi da, baina behin-behinekotasunaren bidetik batez ere. Horren harira, deigarria da kontratu mugagabe gutxiago egin zirela aurreko urtean, nahiz eta emakumeei duela urtebete baino kontratu mugagabe gehiago egin zitzaizkien. Gisa horretako 3.000 kontratu gehiago zenbatu ditu lan txostenak. Nolanahi ere, epe baterako kontratuen gorakada nabarmena izan da, bai gizonen bai emakumeen artean. «Jendea erretiroa hartzen ari da, eta horien kontratuek egonkortasun handiagoa daukate; hala, pentsatzekoa da horien ordezkoei behin-behineko kontratuak eskaintzen dizkiela». Horrez gain, kontratu mugagabeak etetea egun errazagoa denez, horrek ere eragina izan dezake.\nZerbitzuen sektorea, gora\nSektoreek izan duten bilakaerari begiratuta, zerbitzuen sektorearen presentzia handitu dela nabarmendu du ISEAK taldeak landutako txostenak. Eta horrek lotura eduki dezake lanpostuen gorakada emakumeen eskutik iritsi dela ulertzeko, «horietako lanpostu asko feminizatuta daudelako». Enpleguaren %70 zerbitzuetara bideratuta zegoen 2017. urtean, eta, lehen hiruhilekoan, %71,6 izatera iritsi da Araban, Bizkaian eta Gipuzkoan.\nIndustriak enpleguan duen pisua, ordea, gelditu egin da, eta duela urtebeteko mailan jarraitzen du: %22,57. 2010eko datuak direla nabarmendu zuen De la Ricak, baina ez da oraindik ere iritsi krisi aurreko egoerara, %24koa baitzen orduan. «Zaila izango da maila horietara iristea, industriaren sektorea globalizatuta dagoelako eta oso lehiakorra delako; horregatik, egun dagoen maila hori baloratu beharra dagoela iruditzen zait». Eraikuntzak izan duen jaitsiera ere nabarmendu du ikerketak. Krisi aurreko garaian ia lanpostuen %10 ordezkatzen zuen sektoreak beheranzko joerari eutsi dio azken urtean ere, eta egun %4,83an dago. «Apurka, pisua galtzen joan da».\nEgungo lanpostuen beste aldagai batek ere kontuan hartu zuen De la Ricak, enplegu publikoak azken urtean izan duen gorakada nabarmentzeko. %14,7 izatetik %16,1 izatera iritsi da Jaurlaritzaren eskumeneko hiru lurraldeetan. «Aurten egingo diren lanpostu publikoetarako deialdiek joera hori areagotu egingo du».\nLanpostuak sortuz joan diren heinean langabeziak behera egin du, eta, aurten, iaz baino 10.000 langabe gutxiago daude; langabezia tasa %10,7ra jaitsi da. Aldagai horiek positibotzat jo ditu, eta lanpostuen sorrera sendoa dela esan arren, luzaroko langabeen kasuari arreta berezia jarri behar zaiola ohartarazi du: Krisia aurretik langabeen %34k urtebete baino gehiago zeramaten egoera horretan, eta egun %61era igo da. «Langabe gutxiago dauden heinean, gutxiago dira luzarokoak, noski, baina horien egoera oso kontuan hartu beharra dago».


"Trikiliklik" irratsaioa Euskadi Irratian | INFERNUKO HAUSPOA\n"Trikiliklik" irratsaioa Euskadi Irratian\nGaizka Peñafiel en 23:26 iruzkinik ez\nEuskadi Irratia eta Euskal Herriko Trikitixa Elkartearen arteko elkarlanaren fruitua da "Trikiliklik" irratsaioa. 10 atal izango dira eta larunbatetan ematen dituzte 15:00etatik 15:30etara. Bertan, Oihane Egurtzaren gidaritzapean hainbat testigantza eta pieza entzuteko aukera izango dugu, beti ere era oso dinamikoan. Jorratuko den gai nagusia trikitixak bere sorreratik izan duen bilakaera izango da.\nSaio batzuk entzungai daude jada eta bertan dituzue. Ez dakit zehatz-mehatz noiz hasi ziren irratsaioarekin, baina momentuz bost atal daude EITBren webgunean eta saiatuko naiz hurrengoak ere bertan jartzen kaleratzen diren heinean.\n- Soinu txikiak osatutako errepertorioa eta hedapena\n- Euskal Herrira nola heldu zen\n- Mauriziaren kantaera eta Elgetak maisu moduan egindakoa\n- Panderoari buruz\n- Erromeriak, gazteek erlazionatzeko zuten modua\n- Soinu diatonikoa munduan barrena\n- "Infernuko hauspoa" oroitzen\nBERRIA: - Trikitixa, landagunetik hirira\nBERRIA: - Hauspoaren aire berria\nOharra: ez bada erreprodukzio barra agertzen, egin klik eskumaldean agertzen den "mp3" estekan eta grabazioa zabalduko da.\nJatorrizko argazkia: Garazi Unzueta\neitb euskal herriko trikitixa elkartea irratsaioa trikiliklik


AEB eta SESB arteko lehia espaziala | Deusto's Littera Media\nHome > Uncategorized\t> AEB eta SESB arteko lehia espaziala\nAEB eta SESB arteko lehia espaziala\nMay 28, 2012 Gontzal Merino\tLeave a comment Go to comments\nLehia espazialaren gatazkaren inguruan aritu gara eta, izan ere, gure artikulua Wikipedian dago ikusgai. Hasteko, borroka edo lehia hau ez zen egun bateko gauza izan, 25 urte iraun baitzituen; horregatik, nabarmendu beharra dago, denbora tarte luze hori artikulu soil batean adieraztea nahiko zaila eta konplexua izan da. Horren ondorioz, aipatu beharra dago Gerra Hotzaren kontestu historikoan gertatutako ekintza edo lehia honek, aldi berean, gertakari asko eta asko izan zituela, horietako bakoitzak bere ondorioak eta bere ekintza txikiak edukiz; beraz, lan honetan, gertakari garrantzitsuenak pilatu nahi izan ditugu, zenbait argazki adierazkorrekin lagunduz, jendeari ideia eta Lehia Espaziala ondo heltzeko.\nLehenik eta behin, aldez aurretik Wikipedian idatzirik zeuden artikuluak, bai euskaraz zein gazteleraz, irakurri genituen eta haien errferentziak jarraitu genituen. Gaztelerazko artikulua itzuli ondoren, RIA Novosti, El Mundo eta Nasa-ren webguneetako informazio zehatza atera genuen, gure lana datu adierazgarri eta fidagarriez osatzeko. Horrez gain, zenbait bideo eta dokumental ikusi eta aztertu genituen, lana burutzeko informazio gehiago edukitzeko. Ondoren, bakoitzari zenbait atal banatu zitzaizikion eta pixkanaka-pixkanaka Wikipediako artikulua handituz eta gizenduz. Hasiera batean, lana Google Docs-en garatzen hasi ginen, baina ariketaren helburuak betetzen ez zituenez, Deustuko Littera Wikian jarraitu genuen, eta bertan ekin genion lanari. Bakoitzak egunero, lanari ekarpenak egin zizkion, nahiz eta zenbait arazo izan, gaztelerazko itzulpenaren inguruan, batez ere. Wikipediara igo eta gero, izena ere aldatu bhehar izan genion eta, orain, Espazioko Lasterketa deitzen da.\nOndorio bezala, Wikipediako artikulu honek, beste gauza askoren artean, Gerra Hotzeko kontestu historikoan emandako gertakari honen (Lehia Espaziala) inguruko ezagutza handitzea eragin du, izan ere, informazio bilketan murgildu ondoren, niretzat berriak ziren datu asko aurkitu genituen. Beste alde batetik, egunero lan egitearen grina zabaltzea eragin du nire buruarengan, izan ere, egunero, goizero, klasera joan baino lehen, Deutuko Unibertsitateko Liburutegian zenbait ekarpen egiten nituen “Lehia Espaziala” deituriko sarreran. Beraz, ikusi daitekenez, oso lan aberasgarria izan da aspektu askotan.\nDestruction of Neuss (1586): modern and contemporary sources El concepto de préstamo y otros términos interrelacionados


«Eragile berriek ere klika egiteko», unitate didaktoa sortu du Korrikak | El Correo\nZurekin«Eragile berriek ere klika egiteko», unitate didaktoa sortu du Korrikak\n«Eragile berriek ere klika egiteko», unitate didaktoa sortu du Korrikak\nAbusu ikastolako ikasle eta irakasleak. / Korrika.eus\nEuskaltegietan eta eskoletan Korrikaren berri emateko, online daude eskuragarri eduki guztiak, Korrikaren webgunean bertan\nAMALIA IBARGUTXI Sábado, 23 febrero 2019, 23:13\nKorrikaren inguruan ikasgeletan hitz egin eta adin guztietako ikasleak klika egitera animatzeko, ekimena lantzeko unitate didaktikoa sortu dute AEK eta Ikastolen Elkarteak. Batetik, euskaltegietan lantzeko materiala dago, A1, A2, B1, B2 eta C1 mailetarako; eta bestetik, eskoletan jorratzekoa, Haur Hezkuntzan, Lehen Hezkuntzan, Derrigorrezko Bigarren Hezkuntzan zein Batxilergoan. Edukien aurkezpenean, unitatearen erakustaldi laburra egin zuten ostiralean Bilboko Abusu ikastolako ikasleek.\nApirilean irtengo da Korrika kalera, baina lehenago ere ekingo diote askok. Online daude eskuragarri eduki guztiak, Korrikaren webgunean bertan. Osorik 'online' lantzeko lehen aukera da aurtengoa, nahiz eta paperean deskargatzeko moduan ere ipini duten webgunean. AEK eta Ikastolen Elkartearen artean «elkarlan naturala» izan dela adierazi du Asier Amondo Korrikako koordinatzaileak.\nAzaldu duenez, «dagoeneko Klika egin dugunon auzolana sustatzen ari gara, baina batez ere, Klika egitera erakarri nahi ditugu herritar eta eragile berriak». Haur eta gazteek ere Klika egitea espero dute. Ikastolen Elkarteko kideek sortu dituzte unitateak, baina hezkuntza-zentro guztietan lantzeko modukoak dira, jakinarazi dutenez.\nBestalde, Koldo Tellitu Ikastolen Elkarteko lehendakariak adierazi du balio handia eman nahi izan diotela euskararen normalizazioan lanean ari diren eragileen arteko elkarlanari, bere hitzetan, «bakarka baino samurrago, eraginkorrago, egin dezakegulako gure egitekoa elkarrekin».\nIñaki Zapirain Orereta ikastolako irakasle eta unitatearen egileak eman ditu unitateari buruzko azalpenak. Adibide gisa, jarduera baten berri eman du: QR kode bidez, Korrika amaieran irakurtzen den mezu sekretua osatu beharko dute ikasleek, aurreko mezuen lanketatik abiatuta.\nAek, Euskera, Korrika\nEuskara eta gaztelania ikasteko hizkuntza harrerako gida atera du Getxok Madina gunea


Irekia Eusko Jaurlaritza - Gobierno Vasco :: Eusko Jaurlaritza aurten ere ‘Planetaren Ordua’ri atxiki zaio (Gobernu Bilera 2019-03-26)\nEusko Jaurlaritza aurten ere ‘Planetaren…\nEusko Jaurlaritza aurten ere ‘Planetaren Ordua’ri atxiki zaio (Gobernu Bilera 2019-03-26)\n<img src="https://www.irekia.euskadi.eus/uploads/cover_photos/53078/original/fotoconsejo.jpg" style="max-width:100%" alt="" />\nGobernu Kontseiluak, Ingurumen, Lurralde Plangintza eta Etxebizitza Sailak proposatuta, Planetaren Ordua izeneko nazioarteko ekimenari atxikitzea erabaki du; ekimenaren helburua da herritarrak klima-aldaketaren ondorioen eta biodibertsitatearen galeraren gainean sentsibilizatzea. Hori dela eta, datorren larunbatean, martxoaren 30ean, 20:30aren eta 21:30aren bitartean, Lakuako (Vitoria-Gasteiz), Kale Nagusiko 85. zenbakiko (Bilbo) eta Andia kaleko (Donostia / San Sebastián) eraikin nagusietako kanpoko argiak itzaliko ditu. Halaber, Ingurumen, Lurralde Plangintza eta Etxebizitza Sailaren mendeko bulegoak atxikiko zaizkio ekimenari, besteak beste, Ihobe - Ingurumen Kudeaketaren Sozietate Publikoa, Bilbon, eta Ekoetxea Urdaibai ingurumen-interpretazioko zentroa, Busturian (Bizkaia).\n‘Planetaren Ordua’ ekimena WWF elkarteak (Naturarako Mundu Funtsa) antolatzen du; Sidneyn (Australia) hasi zen, eta mundu osoan zehar zabaldu da eta, horrela, mundu-mailako ingurumen-mugimendu nagusienetakoa bilakatu da.\nEgun arte, Estatu osoko 220 udalek, 110 enpresak eta 100 erakundek baino gehiagok egin dute bat ekimen horrekin, eta beren monumentu eta eraikin nagusiak itzaliko dituzte, klima-aldaketaren aurkako borrokaren sinbolo gisa. Gainera, hilaren 30ean, milioika pertsonak bat egingo dute berriro naturaren kontserbazioarekin duten konpromisoa erakusteko, sekula ez bezalako narriatze-prozedura bizi baitu.\nPlanetan Ordua ekimena sozietate zibiletik sortu da, eta, horrelako ekimenen bidez, ingurumen-erronkek zabalkunde handiagoa dute eta herritarrek aktiboki hartzen dute parte beraiengan zuzenean eragina duten gaietan. Eusko Jaurlaritzak, ekonomia lehiakorra eta karbono gutxikoa sustatzeko duen ingurumen-konpromisoan oinarrituta, aurten ere mugimendu hori bultzatzearen aldeko apustua egiten du; hori dela eta, ez du zalantzarik izan ekimenari atxikitzeko orduan.\nEusko Jaurlaritzak bat egin du ‘Planetaren Orduarekin’ (Gobernu Bilera 2017-03-21)\nEusko Jaurlaritzak bat egin du «Planetaren Ordua»rekin\nOregik gaur «Planetaren Ordua» ekimenarekin bat egitera deitu ditu herritar, enpresa eta erakundeak\nLurralde alde eta klima-aldaketaren kontra: Eusko Jaurlaritzak «Planetaren Orduarekin» bat egingo du\nEusko Jaurlaritzak 700era igo du XVIII. promozioko plazen kopurua\nIRAGARKIA, Ekonomiaren Garapen eta Azpiegitura Sailaren Bizkaiko lurralde-ordezkariarena, zeinaren bidez jendaurrean jartzeko izapidea abiarazten baita Arrigorriagako eta Bilboko udal-mugarteetan kokatutako «Larrako» izeneko ustiapen-emakidan (12675 zk.)…\nEBAZPENA, 2019ko ekainaren 6koa, Ingurumen Administrazioaren zuzendariarena, zeinaren bidez formulatzen baita IM.03. «Luisa Enea» azpieremuaren Donostiako Hiri Antolamenduko Plan Bereziaren ingurumen-txosten estrategikoa.\nEBAZPENA, 2019ko apirilaren 2koa, Ingurumen Administrazioaren zuzendariarena, zeinaren bidez Portugaleteko Hiri Antolamenduko Plan Orokorreko SUNC-2/UE-2 hiri-lurzoru finkatugabearen Hiri Antolamenduko Plan Bereziaren ingurumen-txosten estrategikoa egiten…


Biltegiratze Gelak Eta Biltegiratzea Irún\nAlquiler de trasteros y Guardamuebles | Necesito un trastero > Biltegiratze Gelak Eta Biltegiratzea Irún\ninforma zaitez DOAKO KONPROMISORIK GABE al 900 811 646\nEdo postaz harremanetan jar zaitezke ere:\nBai, onartzen dut pribatutasun-politika.\nAltzarien biltegia Irunen Partzuergoan\nAitor dezagun, gaur egun pisuak oso txikiak dira eta etxebizitzako metro koadro oso garestia. Urteetan zehar objektuak eta libratu nahi ez duzun oroipenak metatu badituzu, onena Iruneko gure altzari-gordelekuak proba ditzazula partikularrentzat izango da..\nIbilgailuak Irunen Enpresetarako\nEnpresak badituzu, biltegiratze-arazoak normalean egunean egoten dira. Gorde salmenta, zure fitxategiak eta baita logistika kontrolatzea, ez da kezka gehiago izan behar, Irungo gure biltegietarako enpresei esker.\nIrungo autonomiadunentzako gordailuak\nJada ez badakizu non jarri erreminta, tresnarik eta egunerokoan ez darabiltzazun gainerako gauza baina ezinbestekoak direla zure lanbidearen garapenerako eta, beraz, ezin dituzula baztertu, autonomoentzat Iruneko gure biltegiak soluzio perfektua dira.\nInforma DOAKOA KONPROMISORIK GABE al 900 811 646\nPrimautzar Kalea 32, 20302 Irún, Gipuzkoa\nIraunkortasunik gabeko alokairua\nGiltza pertsonal eta besterenezina\nBeharren arabera trastelekuak\nDei diezagukezu DOAKOA KONPROMISORIK GABE al 900 811 646\nNahi baduzu guk deitzen dizugu:\nNoiz nahi duen hari llámemos-a?\nPostaz harremanetan jartzen da:


Ikerbasqueko ikertzaileek 28 milioi erakarri zituzten 2018 urtean\n2018aren amaieran, Ikerebasquek ibilbide luzeko eta lidergo-gaitasun handiko 153 ikertzaile zituen; goi-mailako ikertzaile gazteen harrobia bultzatzen lagunduko duten 68 ikertzaile gazte; eta, aurreko bi kategoriak osatuz, ikertzaile-karreraren etapa guztiak estaltzea xede duen Research Associate kategoriari atxikitako beste 18 ikertzaile. Guztion ikerketa-lanak oihartzun zabala lortu zuen aldizkari zientifikoetan. Hartara, urte osoan 1.160 artikulu plazaratu zituzten guztira […]\n2018aren amaieran, Ikerebasquek ibilbide luzeko eta lidergo-gaitasun handiko 153 ikertzaile zituen; goi-mailako ikertzaile gazteen harrobia bultzatzen lagunduko duten 68 ikertzaile gazte; eta, aurreko bi kategoriak osatuz, ikertzaile-karreraren etapa guztiak estaltzea xede duen Research Associate kategoriari atxikitako beste 18 ikertzaile. Guztion ikerketa-lanak oihartzun zabala lortu zuen aldizkari zientifikoetan. Hartara, urte osoan 1.160 artikulu plazaratu zituzten guztira indexatutako argitalpenetan, hau da, nazioarte mailako kualifikazio handiko hedabide editorialetan.\nIkerbasqueko ikertzaileek 2018an lortutako funtsen guztizko zenbatekoa 28.366.352 eurokoa izan zen (2017an baino 2 miloi euro baino gehiago). 2007az geroztik Euskadira 175 milioi euro erakatzea lortu dute guztira. Kanpoko finantzaketaz landutako 589 proiektutatik (aurreko urtean baino 160 proiektu gehiago) hamabik ERCren (European Research Council, Europako Ikerketa Kontseilua) finantzaketa izan zuten. Hauxe da kontinente zaharreko erakunderik\nospetsuena, ezagutzaren mugan finkatutako asmo handiko ikerketa-proiektuen sustapenari dagokionez, eta iazko urtearen amaieran, 877 pertsonak lan egiten zuten Ikerbasqueko ikertzaileek zuzendutako taldeetan.\nIkerbasquek Euskadiko unibertsitate eta I+G zentroetan lan egiteko erakarri dituen mundu osoko ikerzaileak 36 herrialdetakoak dira, gehienak espainiarrak (138), italiarrak (22), alemaniarrak (11), errusiarrak (7), britainiarrak (7), kanadarrak (6) eta estatubatuarrak (5). Baina badira Europa, Amerika eta Asiako beste 29 nazionalitatetako pertsonak ere. Horien artean, gizonak dira nagusi, % 79, emakumezkoen % 21aren aldean.\nIkertzaileen jakintza-arloei erreparatuta, gehienak fisika zientzietakoak dira (% 30), % 22 medikuntza-zientzietakoak eta %14 kimika-zientzietakoak. %12 giza eta gizarte zientzietako adituak dira, baita ingenieritzakoak ehuneko berdina daukate, eta gainerako % 10 biologiakoak. Ikerbasqueko ikertzaile hauek munduko zentrorik ospetsuenetatik etorritakoak dira, MIT, Harvard, Oxford eta Stanfordeko unibertsitateak, CNRS edo Max Planck Elkartea tarteko direla.


GAIA: Ama bisitatzera joan zara zahar etxera. Heldu zarenean panpina bat du eskuan, eta hurbiltzean hala esan dizu: ”Sssshhh… Sustrai lo dago”.\nLehen neretzako berdinak ziren / zahar etxe ta ospitala / gure amarentzat, ordea, hau da / bost izarreko hostala. / Gelan baitauzka nere argazkia / oporretako postala / sartuz egin diosala / eta hatzarekin hala. / Zazpi ipotxena kontatu diot / hola dinbili-danbala / ume zinela zu lokartzeko / egiten nuen bezala.\nEz dut ukatzen ez egoerak / sortu ez didanik intriga / ez dakit zer den jolas polit bat / edo urteen satira / baina txistua bat-batean joan / zait kontrako eztarrira. / Bera lanparan argira / panpina lokartzen ari da / ta ni flipatzen ezin deus egin / esanez: ”Bueno, bai, tira”. / Berari beitu ezinik triste / ta panpinari begira.\nOrdu erdi bat igaro da ta / bere temarekin darrai / ni bitartean gaiak ateraz / konbertsazio on baten zai / baina hatzarekin hola egiten dit / nihoalarik gairik gai / dirudienez daukat jai / esan baitit: ”Aio, Sustrai”. / Bere aurrean zurtu naiz, baina / ez nuen negar egin nahi: / ”Panpina jada lotan dago ta / ama egizu lo lasai”.


Wikiproiektu:Iurretapedia - Wikipedia, entziklopedia askea.\nAurkezpena Nola parte hartu Artikuluak Irudiak Jarduerak Albisteak\n1 Zer da Iurretapedia\n2 Nork hartu dezake parte\n3 Noiz eta Non?\n3.2 Wikipedian ikasteko lantegiak\nZer da Iurretapedia[aldatu iturburu kodea]\nIurretapedia, Iurretari buruzko edukiak sortzeko eta Wikipedian zabaltzeko ekimena da. Iurreta udalerriaren 25. urteurrena dela eta, herriari buruzko ezagutzaren eraikuntza soziala eta parte hartzailea bultzatu asmo du proiektu honek.\nZera lortu nahi dugu:\nNork hartu dezake parte[aldatu iturburu kodea]\nIurretari buruzko edukia sortzeko eta idazteko interesa duen edonork (herritarrak, erakundeak, elkartea...). Oso erreza da, nahikoa da interesa eta gogoa izatea. Editatzen ikasteko, ikastaro labur bat ere eskainiko da. Idazteko gogorik ez baduzu baina argazkizalea bazara, Iurretari buruzko argazki zaharrak zein berriak behar ditugu (auzoak, plazak, kaleak, baserriak, esanguratsua iruditzen zaizun guztia...).\nDagoeneko Wikilaria bazara, ongi etorri proiketu honetara!! Zure esperientzia eta ezagutzarekin seguru asko lagundu gaitzakezula!\nNoiz eta Non?[aldatu iturburu kodea]\nIurretako Kultur Etxea\nMaratoia[aldatu iturburu kodea]\n2015eko abenduaren 12an, larunbata, 10:00-14:00 bitarte, Herri Bibliotekan.\nWikipedian ikasteko lantegiak[aldatu iturburu kodea]\nAzaroaren 25an. 09:00 eta 11:00\nAzaroaren 26an. 16:00 eta 18:00\nAntolatzaileak[aldatu iturburu kodea]\nIurreta Elizateko Udala\nLaguntzailea[aldatu iturburu kodea]\nWikimedia Commonsen badira fitxategi gehiago, gai hau dutenak: Iurretapedia\nOrriaren azken aldaketa: 11 azaroa 2016, 18:40.


Bidaia baterako gonbitea, beraz. Eta irakurketari hasiera emateko (eta kritikari amaiera) bidaia intertestual txiki bat proposatzen dizuegu: 1) Pasarte batzuei darien ironia –Karmele Jaioren azken lanean antzeko umorea topatu genuen–. 2) “Marmotaren eguna” edo “Wild wild west” esaera ezagun eta erabiliek zinema estatubatuarrera garamatzate, honen eragina agerian utziz. 3) Ione Gorostarzuren Maite ditut zakilak gogorarazi digu protagonistak bere bikotearen zakilari buruz esandakoak. 4) Bip egiten duen makina ere agertzen da, nahiz eta segur aski ez duen Monty Python-ekoek zuten helburu komikoa. 5) JK kokteleriari buruzkoek Danele Sarriugartek Zulo tabernari buruz kontatutakoa berritu digute, idatziz jasota geratuko den Bilboko mikro-historia. 6) Eta amaitzeko BMV autoa eta honen iragarki ezaguna: “Te gusta conducir?”, abentura hau girotzera datorrena azaleko iruditik bertatik.


IX. Irakurraldi Publikoa Hendaian. Maialen Lujanbio: “Orain irakurrita lotsa ere sentitu arren, garai haietan egin nuena ere banaiz” | Gaitzerdi\nHasiera » Bertsolaritza » IX. Irakurraldi Publikoa Hendaian. Maialen Lujanbio: “Orain irakurrita lotsa ere sentitu arren, garai haietan egin nuena ere banaiz”\nEuskal kultura sustatzen duen Akelarren Elkarteak IX. Irakurraldi Publikoa antolatu zuen Hendaian, ekainaren 6an. Maialen Lujanbioren bertsoak eta testuak irakurri zituzten aurtengoan 58 eragilek.\nJendaurrean irakurtzeak dakar euskarazko testu bat ongi barneratu beharra, hitz bakoitzari dagokion tonua bilatzea… irakurketa sustatzeko aproposa izan daitekeela ikusi genuen Mediatekako gela txikian. Autorea eta bere lana gehienentzat ezaguna izanik ere, hainbeste urtetako ibilbidean egindako lanak ezagutzeko eta garai haietako gertaerak berritzeko aukera eman zien irakurle-entzuleei.\nAkelarreren bideo honetan dago osorik ikusgai 4 ordu pasako ekimena:\nAurtengo nobedadea: bertsoak\nAntolatzaileetako batek nabarmendu zuen bertsoa izan dela aurtengo nobedadea: Irakurleek eta Mediatekan bildutako entzuleak oso gustuko izan dutela elkarrekin bertsoak kantatzea. “Doinuak eta kantuak badu halako indarra, eta bertsoak ere bai, hitz neurtuak eta errimatuak dira. Entzuten ari zarenean ere, zure buruak badaki zer soinutarantz joko duten hitzek eta doinuak, badaki zer egitura duen, beraz, irakurraldia jarraitzeko heldulekuak ematen ditu bertsoak”.\nAurreko urteetan, aldiz, liburu bat hartu zuten irakurgai, batean salbu: Hemen ikus daitezke zein autoreren obrak irakurri zituzten aurreko urteetan.\nArratsalde osoa hartu zuen ekimenaren baitan, publikoaren gogoan geratu ziren hainbat pasarte. Besteak beste, bertsoen gaiak jarritako rolei erantzunez, amona-bilobek bertso sorta kantatu zutenekoa; lizeoko ikasleek lau bozetara kantatu zutenekoa; Lujanbioren Egunkariako artikulu kuttunak (norberak zituen bere gogokoenak) ondo irakurrita entzun zirenekoa…\nIzan zen liburuxkaz kanpo kantatutakorik ere. Esaterako, Unai Agirre Hernaniko bertso eskolako lagunak Eskolarteko Txapelketako Lujanbioren lehen finaleko bertso hau ekarri zuen gogora:\nLiburuxkaz kanpo kantatu zen beste sorta bat, hauxe.\nMaialen Lujanbioren esker hitzak\nHunkituta, goxo eta umorez eman zion amaiera Lujanbiok irakurraldiari. Bere garai bateko sorkuntza lanak irakurtzeak sorrarazi zizkion sentimendu gazi-gozoak adierazi zituen, baina hori ere badela bera esan zuen. Bideo honetan bere hitzak eta bertsoak:\nTestuak hautatzen, eragileak lotzen, koordinatzen… mimo handiz lan egin zuen taldeak, etxeko produktuz osatutako saskia oparitu zion Lujanbiori, eta etxeko jakiz osatutako aperitifa eskaini zien irakurleei.\nAkelarre Elkarteko antolatzaileek I. Irakurraldi Publikoan irakurri zen liburuxka oparitu zioten Maialen Lujanbiori.


"Badira elebidun izan nahi duten gizarteak, eta Euskadiri begiratzen diote erreferentzia gisa"\n"Euskal hezkuntza sistema gai izan da gazte asko euskalduntzeko, eta hori aurrekaririk eta erreferenterik gabeko arrakasta iruditzen zait"\nEurocopari buruz: "Gauzak ondo egiten baditugu -eta ez dugu zertan ez egin-, gure irudia nazioartean sustatzeko eta proiektatzeko balioko du"\nETB1eko audientzia baxuei buruz: "Egia da ETB 1eko egungo programazioan genero batzuk falta direla, fikzioarena adibidez. Horrek gastu ekonomiko handiagoa eskatzen du "\nBingen Zupiria Durangoko Azokan Eldiarionorte.es\n10 de diciembre de 2019 15:28h\nBingen Zupiria (Hernani, 1961) Bilbon dagoen Euskadiko Artxibo Historikoan harrera egiten digu, euskal kulturaren asterik garrantzitsuenetako batean, Durangoko Azokaren astean. Azoka horretan, "elkarren artean harremana duten hiru idazle belaunaldi elkartuko dira, elkar ezagutzen, irakurtzen eta kritikatzen dutenak. Zerbait berria eta garrantzitsua da", adierazi du Kultura sailburuak.\nEuskarazko kultura-jardueretan parte hartzeari buruz egindako azken azterlanak, herritarren ia laurdenak eta euskal hiztunen erdiak euskarazko kultura-produktuak kontsumitzen dituztela azaltzen du. Euskal musikaren kontsumoak gora egiten du, baina liburuak eta zinema zenbaki berdinetan gelditzen dira. Datu horiek ikusita nola baloratzen duzu euskararen egungo egoera?\nGarrantzitsua da Euskal Autonomia Erkidegoko biztanleen ia laurden batek euskaraz ekoizten den kulturaren berri izatea. Are garrantzitsuagoa da, ordea, euskal hiztunen ia erdiak baino gehiagok produktu horiek kontsumitzen dituztela. Hori estimazio handia da. Batzuetan ezkor samarrak gara gure balorazioetan; zenbaitetan, daturik gabeko balorazioak ere egiten ditugu. Kultur kontsumoak oso lotuta daude gizartean oro har gertatzen ari denarekin. Nire ustez, ikus-entzunezko edukiak hainbesteko indarrarekin sartu dira, eta hainbeste erakartzen dute adin guztietako jendearen arreta, kulturaren alor batzuk pixka bat bigarren mailan geratzen ari direla, eta hori da literaturaren kasua.\nDena dela, Durangoko Azoka ekitaldi paregabea da edozein euskaldunentzat\nBadago zati sinboliko bat gure autoestimua aipatzen duena. Euskaraz hitz egiten dugun gizon-emakumeen komunitate txiki hau osatzen dugunok gure gizartean gure lekua aldarrikatzeko beharra sentitzen dugu. Garrantzitsua da, halaber, Azokak mende erdi baino gehiago irautea, hainbat arrazoi direla medio. Hau gauza berria da euskal kulturan. Dagoeneko 50 edo 100 urte baino gehiago bizitzen ari diren erakundeekin topo egiten ari gara, Euskaltzaindiaren kasuan bezala. Gure historian inoiz ez dugu izan hain aldi luzea. Durangoko Azokaren kasuan, garrantzitsua da erreferentzia gisa funtzionatzea eta gure sortzaileak erakartzeko gaitasuna izatea. Aurtengo azokan, iazkoan bezala, bat etorriko dira hiru idazle belaunaldi. Hiru belaunaldi dira elkarren artean harremana dutenak, elkar ezagutzen dutenak, irakurtzen dutenak, kritikatzen direnak. Hau zerbait berria da, eta garrantzitsua da.\nHala ere, Hezkuntza Sailaren azken datuek erakusten dute Derrigorrezko Bigarren Hezkuntzako ikasleen euskarazko ezagutzak behera egin duela. Zer dela eta?\nHezkuntza Sailak proba diagnostikoak egiten ditu etengabe, eta une honetan txosten hori 2019an egin den azken proba egiteko prozesuan dago. Informazio asko dago, eta, beraz, behin betiko emaitzaren zain egon beharko litzateke. Litekeena da euskarazko presentzia garrantzitsurik ez duten ingurune soziolinguistikoetan bizi diren gazteek euskaraz hitzegiteko gaitasuna erabat garatu ez izana. Nik alde esango nuke, euskal hezkuntza-sistema gazte asko euskalduntzeko gai izan dela, eta hori aurrekaririk eta erreferenterik gabeko arrakasta iruditzen zait. Badira gizarte batzuk elebidunak izan nahi dutenak, galesa kasu, bat aipatzeagatik, erreferentzia gisa begiratzen digutenak. Segur aski, baita ere, planteatzen digu zenbait lekutan gazteenen hizkuntza gaitasun hori hobetu behar dugula, eta uste dut erronka bat dela gobernu osoarentzat eta herrialde osoarentzat.\nGasteizko Final Fouraren txostena errealista dela uste duzu? Historiako Final Fourik onena izan zela uste duzu, esan bezala?\nEuskal erakundeek ez dugu atera ondorio hori. Final Fouraren balantze datuak antolatzaileek eman dituzte, beste batzuetan izan den bezala. Niri dakidanez, asteburu hartan, Euskal Autonomia Erkidegoko hotelak eta jatetxeak beteta egon ziren, eta pertsonalki egiaztatu ahal izan dut hori, gainera hiru lurraldeetan. Hori zen Eusko Jaurlaritzak operazio hartan konpromisoa hartzeko arrazoi nagusia. Eragin ekonomiko zehatzari dagokionez, egia esan, nik ia astero jasotzen ditut inpaktu ekonomikoei buruzko txostenak, eta batzuetan pentsatzen dut inpaktu horiek eskaintzen dituzten emaitzak batuz gero, Estatu Batuetako BPGa izango genukeela, ez Euskal Autonomia Erkidegokoa. Garrantzitsua da ikasketa horiek izatea, azterlan horien datu guztiak eta horietara iristeko modua doitzea. Nik uste dut Final Foura aukera bat zela, eta uste dut gustura egon beharko genukeela emaitza horiekin.\nEspainiaren alde joango zara Eurocopan?\nNi Bilborekin eta Euskadirekin noa Eurocoparen egoitza gisa. Euskal erakundeek 2014an egin zuten apustua izan zen San Mames Eurocopako egoitza gisa eskaintzea lehiaketa hori egiteko, UEFAk Bilboko hautagaitza onartu zuen, eta, orain, partida horiek ahalik eta ondoen antolatzeko erronkari egin behar diogu aurre. Kasu honetan ere ekitaldi honek ekonomikoki balio izatea espero dut, Euskal Herriko ostalaritza sektoreak, jatetxeak, hotelak, merkataritza, tabernak, etb. asteburu honetan bizia izan dezaten. Bilbo Eurocoparen egoitza izateak dakartzan onurak Euskal Autonomia Erkidego osoan ikusiko direlako ere azaltzen da Jaurlaritzaren agerpena. Gauzak ondo egiten baditugu -eta ez dugu zertan ez egin-, gure irudia nazioartean sustatzeko eta proiektatzeko balioko du.\nKontrolatu al da animalien dopina 'idi probak' eta antzekoetan?\nLegegintzaldi honetan, eta, batez ere, dopinaren aurkako lege berria onartu zenetik, aginpide eta garrantzi handiagoa eman zaio Dopinaren Aurkako Euskal Agentziari. Haren jarduera nabarmena izan da, eta hainbat jarduketatan berretsi egin da, adibidez, federaziokoak ez diren kirol-jardueretan egindako kontrolak edo animalien dopinaren mundua aztertzen duten kontrolak. Izan ere, Dopinaren Aurkako Euskal Agentziak probak egiten ari da, eta horretan ari gara.\nZer berri duzu Frantziako Tourraren irteerari buruz Euskadin?\nEuskal erakundeek gure artean planteatu dugun ekimena da, Tourra Euskadira erakartzeko gai garen ikusteko, Europako errugbi finalekin egin genuen bezala, Final Fourarekin egin genuen bezala edo Eurocoparekin egin genuen bezala. Logika berean sartzen da: Euskadira lehen mailako nazioarteko ekitaldi bat erakartzea, erakundearen erronka bere gain hartzea eta gure ekonomia hobetzeko eta Euskadi mundura proiektatzeko erabiltzea. Horretan ari gara, eta espero dut ondo ateratzea. Albiste onak eta positiboak izango ditugu.\nZer egin daiteke ETB 1eko audientziak berriz flotatzeko?\nPaperezko egunkariek egunero galdera bera egiten dutela suposatzen dut. ETB 1 herri honetako euskaraz hitz egiten duten herritarren telebista da. Euskal hiztunen erdiek euskarazko irratia kontsumitzen dute, irrati hori EITBkoa da, eta euskarazko telebistara gerturatzen dira, EITBko telebista baita. 24 orduz ez dute egiten, euren gustuko programak aurkitzen dituztenean hurbiltzen dira. Zorionez, ETB 1ek badu programazio bat non euskal herritarrok jarraitzen ditugun erreferentziak dauden eta ikus-entzule gisa ditugun espektatibak asetzen dituzten. Egia da ETB 1eko egungo programazioan genero batzuk falta direla, fikziozko programak, adibidez. Horrek gastu ekonomiko handiagoa eskatzen du. Aurten ahalegina egin da, eta datorren urtean ere egingo da, eta ETB 1ek fikziozko saio batzuk berreskuratu ahal izango ditu, eskaintza hori osatzeko.\nHorretarako euskal bikoizketan dagoen krisia arazoa al da?euskal bikoizketan dagoen krisia\nEgia da badagoela sektore profesional bat, txikia, baina badagoena, EITBk euskarari egiten dion bikoizketa-ordu kopurua murrizteko hartutako erabakiengatik lan-arloan eta profesionalki kaltetua ikusi dena. Euskarara bikoiztea EITBk osorik eta bakardadean egin duen jarduera da. ETB 2k gaztelaniaz emititzen dituen filmak bikoiztuta datoz eta azpitituluak gaztelaniara ekartzen dituzte, euskararekin ez da hori gertatzen. ETB 1ean bikoiztuta edo azpitituluekin eskaini nahi diren produktuak ahalegin ekonomiko eta profesional handia eskatzen dute. EITBk bere garaian hartu zuen bikoizketa horri eusteko eta bikoizketa hori indartzeko erabaki estrategikoa izan zen, batez ere gazteenekin zerikusia duen programazioan. Badugu egiteke, eta EITBk badu oraindik fikzioaren, telesailen edo filmen munduarekin eskaintza bat egiteko erronka.\n10 de diciembre de 2019 - 15:28 h\nKase O, Su Ta Gar, Koma eta Los Chikos del Maíz, Iruña Rock 2020 iragarritako taldeak


Oracle 2019 Geospace World Forum-en babesle elkartua da - Geofumadas\nOracle 2019 Geospatial World Forum-en babesle elkartua da\nMartxoak, 2019 Geospatial - GIS\nAmsterdam: Media eta Geospatial Komunikazioak atseginez aurkeztuko du Oracle babesle elkartua 2019 Geospatial World Forum . Ekitaldia 2-en (4) apirileko 2019-en izango da, Taets Art & Event Park-en, Amsterdam-en.\nOracle oinarritutako OGC eta ISO base estandar, middleware, datuak handiak eta hodei plataformetan 2D eta 3D espazio gaitasun sorta zabala eskaintzen du. Teknologia horiek hirugarrenen tresnak, osagaiak eta konponbideak, eta Oracle enpresa-aplikazioak erabiltzen ditu inplementazio-premisa eta hodeian.\nOracle-ren bi zuzendari seniorrak, Siva Ravada, Software Garapeneko zuzendari seniorrak eta EMEA Hans Viehmann, Produktu kudeatzailea, ikusleei zuzenduko zaie programa horien inguruko hitzaldian. Kokapenen analisia eta negozio adimena y Smart CitiesHurrenez hurren.\n"Bi hamarkada baino gehiago daramatzagu, Oracle-k espazio teknologiak garatu eta entregatu ditu gure datuak kudeatzeko plataformen, garapen tresnen, aplikazioen eta hodeiko zerbitzuen baitan", esan du James Steiner Oracleko presidenteordeak. "Uste dugu teknologia geospazialak funtsezkoak direla aplikazio bakoitzarentzat eta funtsezkoak direla gaur eta etorkizunean ditugun negozio eta gizarte erronkei irtenbidea emateko".\nOracle-en datuen kudeaketa eta konponbide integratuen plataformak eragin handia izan dute industria geospazialean, batez ere negozio aplikazioetan, negozio adimenetan, eskala handiko GIS eta kokapen zerbitzuetan. Pozik gaude Munduko Geospatial Foroak Oracle bere plataforma geospazialen segmentuarekin konektatzeko aukera izaten jarraitzen baitu ", adierazi du Anamika Dasek, Negozioen Garapen eta Dibulgazioko Goi Mailako Komunikazio eta Komunikazioko presidenteordeak.\nMunduko Geospatial Foroa\nGeospatial Munduko Foro elkarlanerako eta interaktiboa plataforma bat da, eta horrek globala Geospatial komunitateari buruzko ikuspegi kolektiboa eta partekatu bat erakusten da. politikak final publiko, nazional mapping agentziak, sektore pribatuaren, alde anitzeko eta garapen erakundeak, erakunde zientifiko eta akademiko eta, batez ere, Gobernuak erabiltzaileak: urteko 1500 profesional baino gehiago eta Geospatial ekosistema osoa adierazten duten liderrak topaketa bat da, , enpresak eta zerbitzuak herritarrei.\nKadaster holandarrarekin batera antolatuta, 2019 Foroak gaia eramango du "# geospatial default - Enkargatu bilioiak!" teknologia geospaziala gure eguneroko bizitzan nonahiko, orokortu eta "aurrez zehaztuta" dagoela erakustea. Aztertu beharreko gaietako batzuk garapen iraunkorraren helburuak, hiri adimendunak, eraikuntza eta ingeniaritza, kokapenen azterketa eta negozio adimena, ingurumena; eta sortzen ari diren teknologiak, hala nola AI, IoT, big data, hodeia, blockchain eta beste. Argibide gehiago biltzarrean www.geospatialworldforum.org\naurreko Post«Aurreko Ingurune integratua - Geoingeniaritzak eskatzen duen konponbidea\nNext Post Zergatik erabili bikiak digitalak eraikuntzanHurrengo »


Atomiuma Bruselan dagoen eraikin bat da. Bere garaiera 103 metrokoa da, eta burdin kristal bat irudikatzen du, 165 mila milioi handiz handiagoa. Eraikin hau, André Waterkeyn arkitektoak diseinatu zuen, 1958an, Bruselan bertan ospatu zen Lehen Mailako Erakusketa Orokorraren ondorioz. Altzairu eta aluminiozko 9 esferaz osaturik dago. Horietako bakoitzak, 18 metroko diametroa du. Hasiera batean, sei hilabetez irauteko eraikia izan zen, baina berehala Bruselako oso toki turistiko bihurtu zen. Manneken Pis estatuatxoarekin batera, Bruselako ikur ezagunenetako bat da.\nAtomiuma Bruselan dagoen eraikin bat da. Bere garaiera 103 metrokoa da, eta burdin kristal bat irudikatzen du, 165 mila milioi handiz handiagoa. Eraikin hau, André Waterkeyn arkitektoak diseinatu zuen, 1958an, Bruselan bertan ospatu zen Lehen Mailako Erakusketa Orokorraren ondorioz. Altzairu eta aluminiozko 9 esferaz osaturik dago. Horietako bakoitzak, 18 metroko diametroa du. Hasiera batean, sei hilabetez irauteko eraikia izan zen, baina berehala Bruselako oso toki turistiko bihurtu zen. Manneken Pis estatuatxoarekin batera, Bruselako ikur ezagunenetako bat da. (eu)\nAtomiun eraikinaren miniatura.


Indiak COVID-19 probak egiten ditu, berrogeialdia derrigorrez britainiar guztientzat\nHasiera » Azken albisteak » Nazioarteko Azken Albisteak » Indiako Azken Albisteak » Indiak COVID-19 probak egiten ditu, berrogeialdia derrigorrez britainiar guztientzat\nAirlines • Aireportuko • Nazioarteko Azken Albisteak • Azken Bidaia Albisteak • Negozio Bidaiak • Gobernuko berriak • Osasun albisteak • ostalaritza • Indiako Azken Albisteak • Berriak • Pertsonak • berreraikitzen • Arduraduna • Segurtasuna • Turismo • Garraioa • Bidaiaren helmuga eguneratzea • Bidaia Wire Albisteak • Joerak • Erresuma Batuko Azken Albisteak\nUrriaren 2, 2021\nEskakizun berria Erresuma Batuak Indiako herritarrei ezarritako antzeko neurriei erantzuteko sartu dela dirudi.\nIndiak Britainia Handiaren erabakia AstraZeneca txertoaren Indiako bertsioa, Covishield izenarekin ezagutzen ez duena, "diskriminatzailea" dela esan zuen.\nIndiara iristen diren txertatutako Erresuma Batuko herritarrei 10 eguneko derrigorrezko berrogeialdia egingo zaie.\nAstelehenetik aurrera, Erresuma Batuko etorrera guztiek COVID-19 proba negatiboa aurkeztu beharko dute gehienez 72 ordu lehenago egin aurretik.\nItxuraz tit-for-tat, Indiako Atzerri Ministerioko funtzionarioek gaur jakinarazi dute Erresuma Batuko herritar guztiei, erabat txertatutakoak barne, 10 eguneko derrigorrezko koarentena jasoko dutela Indiara iristean.\nBadirudi eskakizun berria antzekoei erantzuteko sartu dela Erresuma Batuak Indiako herritarrei ezarritako neurriak.\nHarsh Vardhan Shringla Indiako Atzerri ministroak Britainia Handiaren erabakia Indiako bertsioa ez aitortzeko erabakia hartu ondoren etorri da politika berria. AstraZeneca txertoa, Covishield izenarekin ezagutzen dena, "diskriminatzailea".\nMinistroak ohartarazi zuen elkarrekiko neurriez Londresek berriro aztertzen ez badu.\nAstelehenean hasita, iritsi britainiar guztiek - txertaketa egoera edozein dela ere - COVID-19 negatiboa aurkeztu beharko dute gehienez 72 ordu lehenago egin aurretik, bigarren proba bat heldu eta zortzi egun geroago hirugarrena.\nAtzerri Ministerioko funtzionario baten arabera, 10 eguneko derrigorrezko berrogeialdiko epea ere beteko da.\nGobernu britainiarrak iragan hilean iragarri zuen txertatutako bidaiariek berrogeialdikoa saltzea eta proba gutxiago egitea onartuko zuela, baina txertoa soilik aitortu zuten Amerikako, Britainia Handiko edo Europako programen arabera edo onartutako osasun erakunde batek baimendutakoen arabera.\nAsia, Karibeko eta Ekialde Hurbileko dozena bat herrialde baino gehiago sartu ziren zerrendan, baina Indiaprograma ez zen sartu. Gainera, ez zen Afrikako programa onartu.\nIndiarren gehiengo indiarrak txertatu dituzte indiarrek egindakoekin AstraZeneca planoak, Indiako Serum Institutuak ekoitziak. Beste batzuek COVAXIN jaso dute, Britainia Handian erabiltzen ez den Indiako enpresa batek sortutako txertoa.\nBritainia Handiak txerto ziurtagiri batzuk ez onartzeak kezka eragin du txertoaren zalantzak areagotu ditzakeelako.\nBritainia Handiko gobernuaren AstraZeneca txertoaren ehunka mila dosi jaso zituzten herrialdeei galdetu zitzaien zergatik ez ziren txerto programak nahikoa onak hornitzailearen begietan.\nIsrael berriro irekiko da nazioarteko bidaiariei\nMartinikak bere zerua berriro irekiko du Air Canadaren hegaldietarako\nOMEko Zuzendari Nagusiak G20ko Osasun eta Finantzari buruz hitz egiten...\nZombie Apocalypse horizontean al dago?


Neurri txikiko pilota eskola da Igeldoko Lizardi. Garai bateko kopuruekin konparatuta, murritz antzean dabil azken urteetan, gaur egun dozena bat haur baititu bere eskura. Igeldon eskola bukatzean, 12 urterekin Antiguara jaisten dira haurrak ikastera, eta beste kirol batzuei heldu nahiago izaten dute, pilota utziz. Horregatik, Lizardin dauden pilotari denak 12 urte baino gutxiagokoak dira.\nHalere, pilotalekuak bizitza handia dauka. Haurrak eskuz ez ezik, neskak palaz ere ibiltzen dira, lagunartean. Horrez gain, jendeak badu ohitura pilota gozoa hartu eta frontoian saioak egitekoa. Ondorioz, pilotari federatuak eduki ez arren, pilotak bizirik jarraitzen du Igeldon. Besteak beste, San Pedroen bueltan txapelketa antolatzen dute pilota gozoarekin, eta partaideek zein ikusleek gustura hartzen dute.\n2012. urtean ospakizun ugari egin zituzten, pilotalekuak ehun urte bete zituela eta.


TRANSFORMAZIO GEOMETRIKOAK by Tere Uribe-Etxebarria - Issuu\nMARRAZKETA TEKNIKOA - TRANSFORMAZIO GEOMETRIKOAK\nTRANSFORMAZIO GEOMETRIKOAK Transformazio geometrikoen bidez, aurretik dugun figura bat eralda dezakegu eta berri bat sortu. Beraz, operazio horietan, jatorrizko eta eraldatutako elementuak izaten ditugu. TRANSFORMAZIO GEOMETRIKOEN ERABILERA Batzuetan arazo geometriko bat askatzeko oso operazio luze eta konplexuak egin behar dira. Horrelakoetan eta ezer baino lehenago, datuak transforma daitezke modu errazagoan agertzeko. Gero, ebazteko behar diren pausoak ematen dira , eta, azkenik, emaitza berriro eraldatzen da. Ondorioz, hasieran genuen problemaren emaitza izango dugu, baina modu errazago batean askatuta. Adibidez: praketako poltsikoan zulo bat egin zaigu eta konpondu nahi dugu. Prakei buelta emango diegu (transformazioa), gero josi egingo dugu poltsikoa (arazoa ebatzi) eta berriro ere buelta emango diegu prakei (alderantzizko transformazioa). Azkenean, prakak konponduta dauzkagu.\nSAILKAPENA 1. Transformazio isometrikoak: jatorrizko neurriak eta angeluak ez dira aldatzen. Horiei, batzuetan, mugimendu izena ematen zaie. Adibidez: simetriak, traslazioa, biraketa. 2. Transformazio isomorfiko edo konformeak: bakarrik mantentzen da forma, hau da, angeluak ez dira aldatzen baina neurriak bai. Adibidez: homotezia. 3. Transformazio anamorfikoak: horietan forma aldatu egiten da. Adibidez: inbertsioa, homologia eta afinitatea. TRANSFORMAZIO GEOMETRIKOEN ELEMENTUAK \nElementu bereizgarriak Transformazio baten elementu bereizgarriek eraldaketa definitzen dute, hau da, finkatzen dute jatorrizko figura aldatzeko zein pauso eman behar diren.  Elementu bikoitzak Irudi bat eraldatu eta gero bere horretan mantentzen bada, orduan esaten da bikoitza dela.  Transformazioen produktua Transformazio batzuk elkarren segidan egiten direnean, esaten da azken figura transformazio horien produktua dela. Produktua ez da konmutatiboa. Hau da, ez da berdin lehendabizi traslazioa (A1) eta gero simetria (A2) egitea, edo lehendabizi simetria (B1) eta gero traslazioa (B2).\nBigarren produktoaren emaitza\nB2 Jatorrizko irudia\nLehenengo produktoaren emaitza\nTRANSFORMAZIO ISOMETRIKOAK. MUGIMENDUAK PLANOAN Mugimenduak traslazioz, biraketaz edota simetriaz egiten diren kokapen aldaketak dira. Aurrerago esan dugun moduan, jatorrizko neurriak eta angeluak ez dira aldatzen.\nnorabide baten gainean egiten den mugimendu zuzena da. Elementu bereizgarria v bektorea da. Adierazteko modua: T(v)\nerrotazio baten ondorengo mugimendua da. Zentroa eta angelua dira biraketaren elementu bereizgarriak. Adierazteko modua: B(O,F)\nSimetria bi motatakoa izan daiteke: zentrala eta axiala. Simetria zentrala, 180ยบ-ko biraketa edo k = -1 konstantea duen homotezia baten antzeko operazioa da. Simetria zentroa zehaztuta egon behar da. Adierazteko modua: S(O) Simetria axialak eraldatzen du imajina ispilu baten antzera. Simetria ardatza ezaguna behar da izan. Adierazteko modua: S (e)\nARIKETAK 1- A´ A puntuaren simetrikoa da simetria zentral batean. Aurkitu simetria zentroa eta marraztu ABCDEF irudiaren simetrikoa.\nE A´ F D\n2- Birkokatu traslazioz ABCDEF irudia, d bektorearen arabera.\n3- AB segmentua biraketa baten bidez A´B´bilakatzen da. Biraketaren zentroa O izanik eta angelua 225º, biratu ABCDEF irudia.\n4- Marraztu berriro ABCDEFG irudia, baina A´B´ segmentuak agintzen duen moduan. G\n5- Marraztu irudi honen “e” ardatzarekiko simetrikoa. (Simetria axiala)\n6- r eta s zuzenak eta MN segmentua ezagututa, ondokoa eskatzen da: muturrak r eta s-ren gainean dituen norabide eta luzera bereko beste segmentu bat marraztea. s\n5 7- AB segmentua, biraketa batez, A´B´ izatera pasa da. Kalkula ezazu biraketa horren zentroa eta angelua, eta amai ezazu poligonoaren biraketa horren arabera. D E C A´ A\nTRANSFORMAZIO ISOMORFIKO EDO KONFORMEAK HOMOTEZIA Irudi homotetikoen angeluak berdinak dira, eta aldeak proportzionalak. Edozein transformazio definitzeko elementu bereizgarriak behar dira, eta homotezian ondoko hauek dira: k homotezi arrazoia edo konstantea, eta O homotezi zentroa. OA´ L´ Homotezi konstantea horrela definitzen da: k   OA L\nOhartu zaitez O zentroa eta A eta A´ homotetikoak beti daudela lerrokatuta. Konstantearen arabera, hainbat kasu aurki daitezke:  1 < k Kasu honetan, bigarren irudia jatorrizkoa baino handiagoa da. A´ A\nL´/ L = k\nk =1 Irudi biak gainjarrita daude. Horrek esan nahi du puntu eta irudi guztiak elementu bikoitzak direla. A´ A\n0 < k <1 Orduan, bigarren irudia jatorrizkoa baino txikiagoa da. A A´\nk < 0 Kasu honetan OA´-k eta OA-k izango dute direkzio bera baino kontrako norabideak (batek positiboa eta besteak negatiboa), hau da, A eta A´ , O zentroaren alde desberdinetan egongo dira.\nk = -1 Kasu berezi honetan bi aukera dauzkagu. Batetik pentsa dezakegu O zentroa duen simetria zentral bat dugula, edo bestetik 180º-ko biraketa baten aurrean gaudela.\nOhar bat: O zentroa egon daiteke jatorrizko irudiaren barruan, gainean edo kanpoan. Esan daiteke, beraz, eskala ezberdinetan marraztuta dauden irudiak homotetikoak edo antzekoak ere badirela.\n7 AZALEREN ETA BOLUMENEN ARTEKO ERLAZIOA Azter dezagun orain antzeko irudien azaleren arteko erlazioa:\nA´= L´x L´\nA´/ A = L´x L´/ L x L = k\n Hau da, aldeen arteko erlazioa k bada, orduan azaleren arteko erlazioa k 2 izango da. Modu berean, bolumenen arteko erlazioa k 3 izango da.\nARIKETAK 8.- Ondoko irudia izanik, marraztu antzekoa k = 3 izan behar dela kontutan izanik.\n9.- Marraztu aurreko irudiaren homotetikoa marraztu k = 3/2 bada.\n10.- Marraztu lehenengo adibidearen antzekoa k = 5 izanik.\n8 11.- Irudi bi hauek antzekoak dira. Zein da antzekotasun konstantearen balorea?\n12.- Marraz ezazu azalera lau aldiz handiago duen antzeko irudia:\n13.- Marraztu azalera 3 aldiz handiago duen antzeko irudia:\n14.- Marraztu azalera erdia duen antzeko triangelua.\n9 15.- Kokatu bi zirkunferentzi hauen homotezi zentroa eta kalkulatu homotezi arrazoia.\n16.- Eta hauetan?\n17.- Eta beste hauetan?\n10 18.- Marraztu 60mm-ko altuera duen pentagono erregular bat.\n19.- Triangelu baten aldeak 4, 5 eta 6 zenbakiekiko proportzionalak dira, eta bere zirkunferentzia zirkunskribatuaren erradioa 50 mm-koa da. Marraztu triangelua.\n20.- Marraztu ABCDE pentagonoaren homotetikoa. O (homotezi zentroa) eta k = 2/5\n21.- Marraztu ABCDE pentagonoaren homotetikoa. O (homotezi zentroa) eta k =-3/2\n22.- O zentrodun zirkunferentzia izanda, marraztu behar dituzu irudi homotetiko bi; a.- C1 (homotezi zentroa) eta k =2 b.- C2 (homotezi zentroa) eta k =-2\nC2 O C1\n22.- Inskriba ezazu OPQ triangeluan azalera handieneko karratua.\n12 TRANSFORMAZIO ANAMORFIKOAK\nINBERTSIOA O puntu finkoa eta k konstantea izanik, esaten da A´ puntua A-ren inbertsoa dela O, A eta A´ lerrokatuta daudenean eta ondoko erlazioa betetzen denean: OA . OA´ = k Horrelakoetan, O puntuari deitzen zaio inbertsio-zentroa edo inbertsio-poloa, eta k konstanteari inbertsio-potentzia.  k > 0 denean, inbertsioa positiboa da, eta A eta A´ O-ren alde berean daude.\nk < 0 denean, inbertsioa negatiboa da, eta A O-ren alde batera dago eta A´ bestera.\nk<0 A´ A-ren inbertsoa bada, orduan A A´-rena da, biderkaketa konmutatiboa baita. Hau da: OA . OA´= OA´. OA Inbertsioaren elementuak:  Elementu bereizgarriak: O poloa (edo zentroa) eta k potentzia.  Elementu bikoitzak: * k > 0 denean, O inguruan eta k distantziara dauden puntu guztiak bikoitzak dira, bakoitza bere inbertsoa da eta. Puntu bikoitzeko zirkunferentzia osatzen dute (hemendik aurrera pbz izenez ezagutuko duguna). * k < 0 denean, zirkunferentzia bikoitza da, baina puntuak ez. Izan ere, puntu bakoitzaren inbertsoa dago diametroaren beste muturrean. * O puntutik pasa diren zuzen guztiak ere bikoitzak dira, nahiz eta puntu bakoitza ez izan.\nZELAN KOKATU GRAFIKOKI PUNTU BATEN INBERTSOA 1 Lehenengo eta behin, pbz marraztu behar da, hau da, zentroa O puntuan eta erradioa duen zirkunferentzia. 2 Puntua zirkunferentziaren gainean badago eta k > 0 bada, inbertsoa berbera da. Aldiz k > 0 bada, orduan inbertsoa diametroaren beste muturrean dago.\n3 Puntua zirkunferentziatik kanpo badago, lehendabizi P puntuaren polarra marraztuko dugu (gogoratu hori egiteko marraztu behar ditugula P-tik pasa diren zuzen ukitzaileak, eta gero U1 eta U2 ukiguneak lotu). P-ren inbertsoa ,P´, dago OP eta polarraren arteko intersekzioan. pbz\nP eta P´ inbertsoak direla esan dugu, eta ondoko lerrotan frogatuko dugu. Goiko irudia arretaz aztertu ondoren, hurrengo ondorioak aterako ditugu: OP´ OU1 cos a = = , beraz OU1 OP OP´. OP = OU1 .OU1= k  k , orduan OP´. OP = k eta horrek esan nahi du P eta P´ inbertsoak direla.\n4 P zirkunferentziaren barruan badago, orduan alderantzizko ordenan egin beharko genuke aurrean azaldutakoa. Ikus dezakegu kanpoko puntu baten inbertsoa zirkunferentziaren barruan aurkituko dugula beti, eta barrukoaren inbertsoa, kanpoan. Era berean, puntu bat pbz-tik gertu dagoenean, bere inbertsoa ere gertu dago. Ez hori bakarrik, puntua pbz-ren zentroaren ondoan dagoenean, bere inbertsoa kilometro batzuk haratago joaten zaigu; eta puntua zentroan bertan dagoenean, orduan inbertsoak infinitora ihes egiten du.\nKASU BEREZIAK Hurrengo lerrotan, kasu berezi batzuk aztertuko ditugu:  Pbz-ren zentrotik pasa den zuzena  Pbz-ren zentrotik pasa ez den zuzena  Pbz-ren zentrotik pasa den zirkunferentzia  Pbz-ren zentrotik pasa ez den zirkunferentzia\n1.- Pbz-ren zentrotik pasa den zuzena. Zuzenaren alderantzizko irudia zuzena bera da; beraz, r bikoitza da. Bakarrik pbz-ren gainean dauden puntu biak dira bikoitzak. Beste guztiak, aldiz, ez dira. pbz\n( Gogoratu pbz-ren erradioa\nr = r´\n2.- Pbz-ren zentrotik pasa ez den zuzena. Zuzen honen inbertsoa da O-tik pasa den zirkunferentzia. Bere kokapena zehazteko, P puntuaren inbertsoa aurkitu behar dugu. P´inbertso horrek eta O-k mugatzen dute zirkunferentziaren diametroa. r\n3.- Pbz-ren zentrotik pasa den zirkunferentzia. Zirkunferentzia horren inbertsoa da O-tik pasa ez den zuzen bat. pbz\n4.- Pbz-ren zentrotik pasa ez den zirkunferentzia. Honen irudi inbertsoa da O-tik pasa ez den beste zirkunferentzia bat.\nARIKETAK 23.- Jakinda A´ A-ren inbertsoa dela eta O inbertsio-zentroa aurki itzazu ondokoak: a.- Inbertsio-konstantea. b.- Puntu bikoitzeko zirkunferentzia (pbz). c.- C eta D puntuen inbertsoak. d.- s zuzenaren inbertsoa. e.- F zentrodun zirkunferentziaren inbertsoa. f.- A zentrodun zirkunferentziaren inbertsoa.\n24.- Jakinda O inbertsio-zentroa dela eta kostantea k = 9 cm x cm marraztu triangeluaren irudi inbertsoa.\n25.- Marraztu AB-ren inbertsoa, jakinda O inbertsioaren zentroa dela, eta A puntu bikoitza.\n26.- Marraztu AB-ren inbertsoa, jakinda O inbertsioaren zentroa dela, eta A puntu bikoitza.\n27.- O inbertsio-zentroa da, eta konstantea k = -9 cm x cm. Marraztu triangeluaren inbertsoa.\n17 28.- O inbertsio-zentroa da, eta konstantea k = -4 cm x cm. Marraztu triangeluaren inbertsoa.\n29.- Aurkitu emandako zirkunferentzierdiaren inbertsoa, jakinda A inbertsio-zentroa dela eta B eta C elementu bikoitzak.\n30.- Marraztu behar duzu emandako zirkunferentziaren inbertsoa, jakinda A´ puntua A-ren inbertsoa dela, eta B´ puntua B-rena.\nB B´ A´ A\n31.- Marraztu emandako figuraren inbertsoa. O puntua poloa da, eta A eta A´ inbertsoak.\nO A A´\n32.- Marraztu emandako figuraren inbertsoa. O puntua poloa da, eta A eta A´ inbertsoak.\nMarrazketa teknikoa. 2 Batx. Transformazio geometrikoak. Teoria eta ariketak


Ezker Iraultzailea - Milaka pertsona mobilizatu dira Gasteizen 50 enpresa batzorde baino gehiagok deituta\nMilaka pertsona mobilizatu dira Gasteizen 50 enpresa batzorde baino gehiagok deituta\nEloy Val - Ezker Iraultzailea Gasteiz\nLanpostu duinaren alde!\nAzkenaldian etengabe bonbardatu gaituzte, egoera berezi honetan dena etenda eta geldirik dagoen ideiarekin. Ez dela mobilizatzeko garaia esaten zaigu, garai txarrak direla eta gizalegez jardun behar dela. Baina gero eta langile gehiagok ikusi dute zer dagoen gezur handi horren atzean. Gure eskubideen aurkako erasoa ez da gelditu; areago, pandemiaren garaian gogortu egin da. Eraso guzti horiei aurre egiteko eta gure oraina eta etorkizuna defendatzeko, urtarrilaren 30ean manifestazio benetan garrantzitsua egin genuen Gasteizen. 7.000 pertsonatik gora izan ginen enplegu duinaren alde kaleak bete genituenak, borrokan ari diren 50 bat enpresa-batzorderen eta kolektiboen deiari erantzunez.\nEkimen honen bultzatzaile garrantzitsua izan dira Aernnovako langileak, izan ere, protesta itxialdia egiten ari direla, euren borroka zabaltzea eta erasopean dauden beste langile eta sektoreekin bat egitea proposatu baitute. Ez dira ordea, indarrak batzeko modua bilatu duten bakarrak izan. Burulango langile batzordearen osoko bilkura —aeronautika sektoreko enpresa hori ere— sektore bereko beste enpresetako batzordeei zuzendu zitzaien, borrokan ari diren enpresa guztiak bateratzeko. Era berean, Ezkerreko Sindikalistok eta Ezker Iraultzaileko kideok, aeronautikaren sektorean ordezkari ditugun gure kideekin, ideia hori bultzatu genuen, eta hori aldarrikatu dugu manifestazio guztietan.\nBatzordeak eta Aernnovako langileek manifestazioa sustatzea erabaki zutenean, beste batzorde batzuekin harremanetan jarri ziren babesa eskatzeko eta horrela batu ziren SDA Factory, Laminaciones Arregui, TLA-antigua Condesa, Elecnor, Cartonajes Igamo, Garbialdi edo Arabako ESIko Osasun Zentroak eta Santiago Ospitalea. Ondoren, Glovoko Riderrak, Martxoak 3 elkartea eta Langabetuen Asanblada, pentsionistak, osasun-langileak, haur-eskoletako langileak, sorosleak, rokodromoetako langileak eta beste hainbat kolektibo eta LSB-USO, ESK, CGT, CNT eta LAB sindikatuak atxiki ziren deialdira.\nBerebiziko garrantzia du ekimen honek, hain zuzen, behetik jaio eta sendotu baita eta horrek sekulako arrakasta eman baitio. Lehenik eta behin, mahai gainean jarri du mobilizazioari kementsu heltzeko beharra dagoela, borrokak enpresetara mugatzeko estrategia gainditzeko. Duela urtebete Euskal Herrian, urtarrilaren 30eko greba orokorrean erakutsi genuen bezala, gure borroka bat eta bakarra da! Gure bizitzak zapaltzen eta prekarizatzen dituen patronalaren eta EAJren eta PSEren Jaurlaritzaren politiken aurkako borroka da! Bigarrenik, erakusten du langileok borroka egiteko borondatea dugula, beste irtenbiderik ez dugulako, eta hori aurrera eramateko eta antolatzeko gai garela. Kasu askotan, gure sindikatuetako agintarien jarrera okerrak gainditu behar izan ditugu. Kasu honetan, ELAk akatsa egin du: ez du mobilizazioa babestu eta, gainera, ostalarien, taxilarien edo anbulantzia-gidarien elkarteen parte-hartzea argudio gisa hartuta enpresaburu eta ugazaba txikien protesta dela esan du.\nJarrera horrekin, Hego Euskal Herriko lehen indar sindikalak bizkarra eman die 50 enpresa batzorde baino gehiagori, nahiz eta langile mordoa Gasteizko kaleak astintzen ari ziren “Borroka da bide bakarra!”, “Polizia gutxiago eta osasun gehiago!”, “Osasuna %100 publikoa!” oihukatuz eta enpresa bakoitzetik zekartzaten aldarrikapenak elkartuz.\nOsakidetza, jantokiak, egoitzak, hezkuntza, sektore aeronautikoa: borroka abian da Euskal Herrian\nPandemiaren aurretik, 2019an, EAEko pobreziaren hazkundearen datuak jada kezkagarriak ziren; % 46ko gorakada azken hamarkadan. Arabako, Bizkaiko eta Gipuzkoako 131.000 biztanle benetako pobrezian bizi ziren. Ongizate faltak 27.294 pertsonari eragiten zien, 2016an baino % 17 gehiagori. Ustekabeko gastuei aurre egiteko ezintasunari dagokionez, herritarren % 23k zuen horretarako arriskua. Egoera hori PSOEren eta PPren lan-erreformen ondorioa zen, patronalari soldatak murrizten lagundu eta lan prekarietatea areagotu baitzieten. Langile finkoak eta eskubideak zituztenak kaleratu zituzten, aldi baterako laneko enpresen edo azpikontraten bidez behin-behineko kontratuak eginez, eta nagusien etekinak eta desberdintasuna soziala handituz. Bestalde, EAJ eta PSE-PSOEren gobernuek, PPren laguntzarekin, murrizketak sustatu zituzten diru-sarrerak bermatzeko errentan, pentsioetan eta osasun eta hezkuntza publikoaren pribatizazio progresiboan, pribatizazioa indartuz. Beraz, langileok lan- eta bizi-baldintzen murrizketa handiak jasan ditugu azken hamarkadetan, baina, bereziki, 2008-2009ko azken atzeraldi handiaz geroztik. Hauts haietatik datoz oraingo lohi hauek. Pandemiak langile klasearen arazoak areagotu ditu.\nErrealitate horren ondorioz, azken urteotan borroka sozial ugari izan dira Euskal Herriko kaleetan: greba feminista ikaragarriak eta pentsiodunen mobilizazioak aurrekari izan ziren langile mugimenduarentzat, bereziki sektore feminizatuenentzat eta oso zapalduta dauden sektoreentzat, hala nola zaharren egoitzetako langileentzat, Huerta de Peraltako langileentzat eta hamarkada batez hitzarmena berritu gabe zuten milaka eta milaka langileentzat, hala nola Bizkaiko metaleko langileentzat.\n2019an, lan egin gabeko lanaldiak laukoiztu egin ziren, eta biztanleen % 75ak adierazi zuen protesta ekintzaren batean parte hartu zuela. Giro horrek eta borroka horiek guztiak bateratzeko beharrak ekarri zuen 2020ko urtarrilaren 30eko greba orokorra, Gutun Sozialak landutako aldarrikapen plataformaren defentsan. Plataforma horrek ehun kolektibo baino gehiago biltzen ditu, ELA eta LAB gehiengo sindikala buruan.\nPandemiak eta itxialdiak greba uholde hori geldiarazi zuten, baina 2021. urtearen hasieran egoera are dramatikoagoa da, kaleratzeak eta pobrezia areagotu baitira. Osakidetzak greba egin du urtarrileko azken astean, baita zaintza eta egoitzen sektoreak ere. Horiei gehitu behar zaizkie hezkuntzako grebak, oraingoan haur-eskoletan.\nUrtarrilaren 1etik aurrera manifestazio ugari izan dira: sektore aeronautikoko enpresetako langileena, Mercedes Benzeko langileena, borrokan dauden zaharren egoitzetako langileena, interinoena, eskola jantokietako langileena eta garraiolariena eta osasun langileena. Manifestazio bakoitza bere aldetik egin da, sindikatuen deiei erantzunez, nahiz eta sektore guztiek arazo berbera eta arduradun berberak izan, patronala eta EAJ.\nHori dela eta, larunbateko manifestazioak garrantzia ikaragarria du: jarraitu beharreko bidea erakusten du, eta, zalantzarik gabe, sektore horiek inspirazio iturri izango dira, modu bateratuan eta jasaten ari garen erasoen neurriaren pareko indarrarekin erantzun behar baita.\nPatronalak labanak zorrozten ditu. Ez dugu krisia ordainduko!\n2020an, euskal ekonomiak % 9,4 egin du behera, kapitalismoaren mundu mailako beste krisi baten erdian. Pandemiarekin, krisi hori larriagotu egin da, eta Covid-19ren atzean ezkutatu dute. Krisi berri honen aurrean, EAJ-PSEren Gobernuak ez ditu bere politikak batere aldatu. Kaleratzeak, erregulazio txostenak, soldata jaitsierak, ordaindu gabeko ez-ohiko orduak, ekoizpen erritmoak handitzea, lan-istripuak, prekarietatea areagotzea, etab., izan dira, baina zor publikoaren hazkundearekin eta makro-proiektuetarako Europak emandako “laguntzekin” lortutako dirua multinazional handienei eman diete, Iberdrolari, Repsoli eta Abiadura Handiko Trenari (AHT).\nGure eskubideak zapaltzen oinarriturik, Eusko Jaurlaritzak % 8,4ko hazkundea aurreikusten du 2021ean. Hori lortzeko, EAEko ekonomiak aurtengo bigarren hiruhilekoan % 21eko goraldia izango duela aurreratu dute. Halere, poltsikoak puztutzea da axola zaien gauza bakarra, eta horixe erakusten du gaur egun txertoak iragarri bezala ez iristeak. Azken batean, farmazeutiken esku dago txertoen ekoizpena, eta pandemia areagotu egin da jarduera ekonomikoa gelditu ez delako patronalaren irabaziak mantendu ahal izateko.\nAzarotik abendura, erregulazio espedientea duten 30.000 langiletik 43.000 langilera igaro da EAEn, eta enplegu erregulazioko espedienteak amaitzen direnean, kaleratze gehiago izango dira. Langabezia %17 hazi da Euskal Autonomia Erkidegoan 2019ko datuekin alderatuta. Erregulazio espedienterik gabe, Gizarte Segurantzako afiliazioaren beherakada aurreko atzeraldiaren unerik txarrenetan (2012-2013 bitartean) izandakoa baino hiru aldiz sakonagoa izango litzateke. Orduan %5 murriztu zen; orain, berriz, beherakada %15ekoa da.\nDuela gutxi egindako inkesten arabera, Europar Batasunean familiek duten konfiantza %18 jaitsi da, Erresuma Batuan %22 eta Espainiar Estatuan %28. Euskal Herrian %33 jaitsi da, EBko batez bestekoaren ia bikoitza. Horrek esan nahi du mesfidantza handia dagoela sistemaren erakundeengan, ezin delako sinetsi pobreziari inolako irtenbiderik emango diotela non eta beren politikak direnean kondenatzen gaituztenak. Mesfidantza hori gertakari objektiboetan oinarritzen da. Araban, industria sektoreak pisu handia du eta enpresen % 22k iragarri du plantillak murriztuko dituela aurten. % 43k behin-behineko erregulazio espediente bat eskatu du, eta Arabako enpresaburuen % 90ak ez du susperraldia gutxienez 2022ra arte espero. Benetan geratu behar al dugu besoak gurutzatuta hondamendi soziala honen aurrean? Zer nolako etorkizuna espero dugu gure patua sistema honen defendatzaileen esku uzten badugu?\nEz murrizketarik, ez kaleratzerik, ez prekarietaterik! Politika kapitalisten aurka, indarrak batu behar ditugu Euskal Herrian greba orokor batean!\nEgoera horretan ulertu behar dira azken hilabeteetan Araban eta Euskal Herri osoan etengabe izan diren langileen borrokak; askotan hainbat manifestazio egin dira astero. Baina langileen borrokarako borondatearen aurrean, zuzendaritza sindikalak ez dira planteatzen ari erasoen maila berean erantzutea ahalbidetuko duen estrategia bat. Gure indarrak enpresaz enpresa sakabanatzen dituzte, helburu komuna lortze aldera elkartu beharrean.\nELA, LAB sindikatuetako zuzendaritzek, -hala nola CCOO eta UGTkoek- krisia koiunturala dela berretsi dute, guztia pasatuko dela hilabete gutxi barru txertoei esker eta, beraz, neurri ez traumatikoak hartu behar direla esan dute. Horrela, estrategia eraginkorra ez ezik, hondamendi horren alternatiba ere ukatzen dute.\nEra berean, ez dute eskatzen, irmo eta tinko, 2020ko greba orokorrean aldarrikatutako Gutun Soziala betetzea (35 orduko lanaldia, soldata murriztu gabe), PSOEren eta PPren lan-erreformak berehala indargabetzea, hilean 1.200 euroko gutxieneko soldata eta 1.080 euroko gutxieneko pentsioak ezartzea, erretiro-adina murriztea txanda-kontratuekin, eta abar. Ezker Iraultzaileak osasun pribatuaren, energia enpresen, bankuen eta krisian dauden enpresen nazionalizazioa ere gehitzen dugu aldarrikapen horietara, inolako kalteordainik gabe eta langileriaren kontrolpean, ekonomia demokratikoki planifikatu ahal izateko, gizarteak dituen premien arabera, eta ez gutxiengo txiki baten irabazien arabera.\nAlternatiba hori lortzeko borroka egutegia bat antolatu behar da; iaz sortu ziren greba-batzordeak berriro aktibatu behar dira, aldarrikapenean dauden puntu horiek eztabaidatzeko fabriketako batzarretan, langile auzoetan, etab. Ondoren horiek koordinatu behar dira, borroka maila zabalago batera zabaltzeko. Hori posible da, eta horren erakusgarri da larunbat honetan Gasteizen egin den mobilizazio ikusgarria. Greba orokorra behar dugu Euskal Herrian eta Estatu osoan. Langileok gizartea eraldatzeko boterea eta indarra dugu.


Sanpedropean dantzari — dantzan.eus\nHemen zaude: Hasiera › Hemeroteka › Sanpedropean dantzari\nEguraldiak ez zuen zapuztu Asier Uskolaren kaxarranka dantza Lekeitioko San Pedro egun handian\nLaugarrenez egin du Asier Uskolak kaxarranka dantza, eta ederki egin zuen gainera, txistularien erritmoa akatsik gabe jarraituta eta orekari eutsita, bere buruarekin ziur. Lekeitiarren bultzada izan zuen uneoro, arrantzale kofradiako San Pedroren irudipean eta Independentziaren enparantzan. Ohi bezala, zaindaria eta herritarrak agurtu ondoren, hiru dantza egin zituen: Zortzikoa, fandangoa eta arin-arina.\nLekeition bakarrik egiten den dantza ospetsua da kaxarranka, dantzari batek zortzi lagunen sorbalda gainean dagoen egurrezko kutxa batean igota egiten duen ikuskizun zirraragarria da, arrantzaleen tradiziotik datorrena eta urtero San Pedro egunean errepikatzen dutena. Arrantzalez jantzitako zortzi lagunek eusten diote kutxari eta beste zortzik, arraunak eskuan, laguntzen dute taldea.\nUrtero bezala, jendez gainezka zegoen atzo Lekeitio San Pedro eguneko ekitaldiak ikusteko. Miguel lekeitiarrak ingurukoei esan zien: «Herrian bizi izan ditudan 42 urteotan ez dut sekula horrenbeste jende ikusi». Eguerdian egin zuen lehenengo dantza Uskolak, sanpedropean, 12:30 aldera. Lekeitiarrek biziki animatu zuten dantzari gaztea, «aupa Asier!» oihuekin eta irrintziekin.\nOndoren, plazan, andrazkoen aurreskua dantzatu zuten, han bildutakoak kaxarranka bigarrenez ikusteko zain zeudela. Espero baino apur bat beranduago, 13:20an, udalbatzari lehenengo agurra egin eta, berriro, maisutasunez dantzatu zuen Uskolak kaxarranka, jendearen txalo zaparraden artean, hiru dantzetako bakoitza bukatu zuenean.\nOHITURA ZAHARRA. Historia luzeko kutxa da oholtza gisa erabiltzen dutena, izan ere, XVI. mendetik San Pedro kofradiako etxezainak txandakatzen zirenean kontu liburuak berrikusteko barruan gordetzen zituzten, etxezain zaharraren etxetik berriaren etxera eramateko. Ekainaren 30ean egiten zuten aipatu joan-etorria. Gaur egun erabiltzen den kutxa 1797. urtekoa da,eta, barruan, gaztelaniaz idatzitako esaldi bat irakur daiteke: Etzenizko Frantziskok egin zuen Anakabeko Juan Bautistaren etxezaina zela.\nDuela mende batetik hona, bi familitako kideak izan dira batez ere kaxarrankan aritu direnak, Txanbolintarrak eta Azkarragatarrak, izan ere, oinordetza gisa igaro zen ardura. Azken hamarkadetan, baina, ohitura hori aldatzen hasi da eta Asier Uskola bera da herentziaz dantza egin ez duen hirugarrena. Lehenengoa Eusebio Akordarrementeria izan zen, behin bakarrik, 1929an, herriko dantzari ofiziala itsasoan baitzegoen. Juan Manu Elorzak ere ez zuen inorengandik jaso dantza egiteko ardura, baina halaxe egin zuen 1967an eta 1968an. Pedro Murelaga izan da kaxarranka dantzan urte gehien aritu dena, 34 hain zuzen, azkena, 2003an, Uskolari txanda eman zion urte, hain zuzen ere.\nLekeition bakarrik egiten den dantza ospetsua da kaxarranka, arrantzaleen tradiziotik dator\nDuela mende batetik hona, bi familitako kideak izan dira, batez ere, kaxarrankan aritu direnak\n«Ezinezkoa da urduritasunik ez sentitzea»\nPedro Murelagak 34 urtez dantzatu ondoren, erreleboa eskatu zuen eta Manu Elorzak hartu zuen gazterik egokiena topatzeko ardura. Etorkizuna dantza taldera jo zuen eta, bertan, hiru dantzariren artean onena aukeratu zuen: Asier Uskola. 18 urterekin dantzatu zuen lehen aldiz kaxaren gainean Uskolak, egun, 21 ditu gazte lekeitiarrak.\nZenbatetan aritu zara kaxarrankan?\nBakarrik nagoela hirugarren aldia izan da aurtengoa, baina erreleboaren urtekoa kontuan hartuz gero, laugarrena izan da hau eta gustura egiten dut, gainera.\nAurreko urteetako iaiotasuna nabari izango duzu dagoeneko?\nGero eta gusturago egoten naizela esango nuke, pozik egiten dut. Hasieran zalantzak egon daitezke, baina ondo atera da beti.\nUrduritasuna ere sumatuko duzu.\nLehenengoetan bai, pixka bat urduri jartzen nintzen. Berez, goizean trankil altxatu naiz baina gero, hemen egonda, jendez gainezka, urduri jartzen naiz. Ezinezkoa da urduritasunik ez sentitzea hainbeste lagunen aurrean dantza egiten duzunean.\nZeruari begira egongo zineten egunotan, egin daiteke kaxarranka euria eginez gero?\nGoizean bagenuen eguraldiaren kezka, baina azkenean ez du euririk egin. Ez dut uste egin daitekeenik hala izanez gero, nik behintzat ez nuke egingo. Penagarria litzateke gainera, San Pedro egunean jende asko inguratzen delako Lekeitiora.


MintzaPoza Tonbola herriz herri - Topagunea | Euskaltzaleen Topagunea\nMintzaPoza Tonbola herriz herri\nEuskaltzaleen Topagunea - 21/09/27\nMintzalagun, Berbalagun, Solaslagun, Mintzakide eta Solaskideek MintzaPOza elkarrekin praktikatzeko deia egin diete beraien bizilagunei.\nPasa den irailaren 22an abiatu zuten aurtengo kanpaina Euskal Herriko hainbat txokotan eta MintzaPoza tonbolaren bidez ezagutarazi dute Mintzapraktika egitasmoa zenbait herritan.\nAzken bi urteotan, Covid 19ak eragindako egoerara egokitu dira Mintzapraktika egitasmoak, euskara lagun eta giro atseginean praktikatu ahal izateko. Orain, berriz, aurrez-aurre elkartzeko gogotsu dira eta horretxek diote sortzen diela MintzaPoza, bai euskara gehiago erabili nahian Mintzapraktikan dabiltzanei, bai azken hauekin astean behin borondatez elkartzen diren Bidelagunei. Horixe baita egitasmoaren arrakasta, bizilagunak talde txikietan elkartzea: euskaraz bizi direnak eta horixe lortzea nahi dutenak. Horregatik, Mintza Tonbolarekin irten dira Mintzalagunak kalera, beraien bizilagunak MintzaPoza elkarrekin praktikatzera animatzeko, eta gerturatu direnen artean zenbait sari banatu dituzte gainera.\nIrailaren 19an abiatu zen tonbola Oionen, bertako Andoni Mintzalagunak irabazi zuen eguneko saririk handiena: landetxe batean bi pertsonarentzat egonaldia. Aurreko asteburuan, berriz, Bergaran, Zaldibarren eta Tolosan izan da eta datozen asteetan beste hainbat herritan izango da MintzaPoza praktikatzeko deia zabalduz. Mintza Tonbolak bisitatuko dituen herriak eta datak\nGerturatu mintzapraktika egitasmoak ezagutzera eta animatu MintzaPoza praktikatzera ez zara damutuko, MintzaPoza praktikatuz beti irazbazten duzu eta!\nGorka beobide, Arabako errioxako dinamizatzailea, Oiongo saria ematen\nZaldibarren, tonbolarekin batera, ikasturteko lehen ekintza burutu zuten, Hodei Magoarekin\nTolosan Arantxak MintzaPozez jaso zuen Nekatur bonua.\nBergaran herriko kultur taldeen Azokaren barne izan zen Mintza Tonbola


Letra txikia | Iritzia | Berria\nDanimarkak onartu berri du kaletik aurpegia estalita eramatea debekatzen duen lege proposamena, tartean nikaba eta burka barnebiltzen dituena. Horrekin, era horretako lege bat onartu duten europar estatuen zerrenda gero eta luzeagoan sartu da; bertan daude jada Frantzia, Austria, Belgika, Herbehereak, Bulgaria eta Bavaria.\nAbuztuaren 1etik aurrera, hortaz, poliziak eta auzitegiek erabakiko dute arropa batek legea hausten duen edo ez —jantzi debekatuen multzotik kanpo geratzen dira mozorroak eta neguko arropa luzea—. Legea errespetatzen ez dutenek 134 eta 1.343 euro bitarteko isunak ordaindu beharko dituzte, eta momentuan jantzi hori kendu dezaten eskatuko die poliziak, edo etxera joan daitezen bestela, arropaz aldatzera.\nAlbistegi tonuz idatzi dut sarrera, ez dudalako nahi zure iritzia baldintzatu hasieratik, eta beharbada zuri ere kontraesanak bistaratzen dizkizulako gai honek, niri bezala. Horrelako une deserosoetarako metodo bat dago norbere iritzia definitzen laguntzen duena: ekintza jakin baten inguruan zer pentsatu ez baldin badakizu, aztertu ekintza hori justifikatzeko erabili diren argudioen letra txikia.\nLehenengoa: «Jantzi hauek bereziki zapaltzaileak dira emakumearentzat», Marcus Knuth, agintean dagoen alderdi liberaleko politikaria —badakit hori irakurrita agian aski dela—. Baliteke jantzi bat zapaltzaile izatea, batez ere norbere borondatearen aurka jantzitakoa bada —gero norbere borondatea zerk zizelkatzen duen eztabaidatu beharko litzateke eta geure buruei begira jarri—. Baina «bereziki»? Iztarteak depilatzea baino gehiago? Takoi altuak baino gehiago? Makillajearekiko dependentzia baino gehiago? Gogoan dut behin emakume musulman bati elkarrizketa batean irakurritakoa, nikaba erabiltzeari utzi eta zelan harritu zen kaletik gizon guztiak begiratzen eta lizunkeriak esaten hasi zitzaizkionean. Hori oraindik ez dute debekatu, gure askatasunak prezio bat baitauka.\nDanimarkan burka edo nikaba daramaten emakumeen kopurua hain omen da txikia populazio osoarekin alderatuta, legea komunitate baten aurkako keinu sinboliko bezala interpretatu daitekeela —bestela ere bai—. Ulertzen ez dugunari edo deserosotasuna eragiten digunari «arrazakeria» edo «bestearekiko gutxiespen intelektual» izena jartzea baino erosoagoa baita «emakumeak askatzeko gogo» deitzea, eta gainera oso ponpoxo geratzen zaigu, gero emakumea sistematikoki zapaltzen duten politikak onartzen jarraitu arren. Genero xenofobia deitzen zaio horri, purplewashing edo garbiketa morea.\nBigarrena, eta debekua onartu duten gainerako estatu guztien gustukoena ere bai, bide batez: «Gure baloreen eta bizikidetzaren izenean onartu dugu». Eta horrekin aurreko argudioa erortzen da, nolabait eztabaidagarria izan zitekeen bakarra. Bizikidetza ulertzeko modu horrek beldurtzen nau, negoziazio parekide bat izan ordez, batzuen ezaugarriak ezabatzean oinarritzen dena gehiengo zuria eroso senti dadin. Emakumeak eta Elkarrizketa izeneko elkarte bat osatu dute Danimarkako emakume musulmanek lege hau salatzeko, beraiez berba egiteari utzi eta beraiekin eztabaidatzera gonbidatuz.\nEz dut sinbolo erlijiosoen gorazarrerik egingo inoiz, baina Europak beti azal ilunenetan ikusten ditu gauzak argien.


Remington Shine Therapy Zeramikazko ilea aurreratzailea Morrocan Argan olioarekin Distira hobetzeko - S8500 | Beautyshop.ie\nRemington Shine Therapy Zeramikazko ilea aurreratzailea Morrocan Argan olioarekin distira hobetzeko - S8500\nHasiera / Brand New / Remington Shine Therapy Zeramikazko ilea aurreratzailea Morrocan Argan olioarekin distira hobetzeko - S8500\nStandard Plaka zabala\nTratatu ilea nolabaiteko terapiarekin Remington Therapy bildumarekin, Remington-eko zuzentzaile sorta bat, ilea zaintzen duzun bitartean estiloak sortzen laguntzeko. Distira biziagoak nahi badituzu, friztuari aurre egiteko edo ilea osasuntsuagoa izateko une batean, ez begiratu gehiago ....\nTratatu ilea nolabaiteko terapiarekin Remington Therapy bildumarekin, Remington-eko zuzentzaile sorta bat, ilea zaintzen duzun bitartean estiloak sortzen laguntzeko.\nDistira biziagoak nahi badituzu, friztuari aurre egiteko edo ilea osasuntsuagoa izateko une batean, ez begiratu gehiago. Tresna sorta garbi honek zeramikazko plaka aurreratuen hurrengo belaunaldia dakar. Mikro kondizionatzaile bereziekin hornituta dago. Beraz, ilea perfekziora diseinatuko da, itxura distiratsua eta osasuntsua ere izango da.\nIlea behar dutenean, distira beti nagusitzen da. Ile distiratsuak eta distiratsuak dituen konbinazio irresistible bat lortzeko, aukeratu Shine Therapy leungailua, frogatu da ilea 86 Ehuneko distira gehiago erakusten duela 60 inkestatutako kontsumitzaileen proba itsuan, kale bereko zuzkitzaileari dagokionez, ile zuritutakoak kenduta. Plater zeramikazko estalki aurreratuak leungailu adimentsu horietan, Marokoko Argan olioarekin hornitzen dira, distira hobetzeko propietateengatik ezaguna den osagai naturala, baita E bitamina, baldintza eta hezetzailea ere. Berotutakoan, mikro-girotzaile harrigarriak hauek uniformeki isurtzen dira plaken bidez eta zure ilarara. Malkoak oso distiratsuak dira eta 88 Ehuneko egoera hobea, leunagoa eta zuzenagoa utziko da.\nTenperaturako bederatzi ezarpen desberdinekin beroa zure ile motara egokitzeko aukera izango duzu. Sentsibilizatu / kaltetutako ilea erabili tenperatura baxuagoetarako edo bultzada behar duen ilea lodiagoa izateko, markatu tenperatura goizez gauera arte lortzen diren emaitza leunak lortzeko. Plaka flotagarriek ileari ere presioa bermatzen diote emaitza profesionalak lortzeko eta 15 segundoko berotzeko denbora bikaina da presaka.\nRemington Shine Therapy-k Zeramikazko Ile-zuzentzaileak\nBeroarekiko erresistentzia poltsa\nMarokoar Argan olioarekin E bitaminaarekin estalitako plaka zeramiko aurreratuak\nTenperatura bistaratze digitala 9 ezarpen 150 - 230 gradu\nBerotu azkar 15 segundotan. 60 minuturen ondoren itzali da automatikoki\nPlaka flotagarriak ilearen gainean presio egiteko


Dodekafonismo - Wikipedia, entziklopedia askea.\nArnold Schoenberg, dodekafonismoaren asmatzailea\nDodekafonismoa edo musika dodekafonikoa, hamabi tonuko musika esan nahi duena (grezieratik dodeka, hamabi eta fonós, soinua) musika atonalaren forma bat da, konposaketa teknika batekin, non, eskala kromatikoko 12 notak baliokide bezala jotzen diren, hau da, harreman ordenatu batetara lotuak, noten artean hierarkiarik ezarri gabe. Hamabi nota edo tono erdiak garrantzi berekoak diren printzipioarekin idazten da, musika tonalaren aurkakoa izaki, azken kasu honetan, nota batzuk nagusi direlarik eta tonalitate zehatz batekin. Barne harremana Note-Row edo nota hilara baten erabileraz ezartzen da, hamabi notek osatzen dutena, batzuetan gutxiago ere izaten diren arren. Konposatzaileak aukeratzen du ze ordenatan agertzen diren, baina, saila berriz hasi arte, notarik errepikatu gabe\nHistorikoki "atonalismo aske"tik dator zuzen-zuzen, eta, XIX. mende amaieran, konposatzaile batzuen lanetan gertatu zen tonalitate eza modu zentzudun batean antolatzeko beharretik sortu zen.\nSchoenbergek, sail batentzako lau oinarrizko posizio ezarri zituen:\nSail nagusia: P laburdura erabiltzen du\nRetrogradazioa: Sail nagusia atzetik aurrera jarrita. R laburdura erabiltzen du\nAlderantzikatzea: Musika tarteen zentzua (ez balioa) alderantzikatzean datza, igokariak jeiskariak bihurtuz eta alderantziz. I laburdura erabiltzen da\nAlderantzikatze retrogradoa: Alderantzikatzearen retrogradazioa egiten da. RI laburdura erabiltzen da.\nTeknikaren erabileraren historia[aldatu | aldatu iturburu kodea]\nMusika teknika hau Arnold Schönberg musikari eta konposatzaile austriarrak sortu zuen, 1921. urtean, eta, 1923an, bere bazkideei, modu pribatuan deskribatu zien. Teknika hau, 20 urtez erabili zen, Vienako Eskola Modernoko konposatzaileen aldetik. Hauen artean, Alban Berg, Anton Webern, Hanns Eisler, eta Arnold Schoenberg bera zeuden. Rudolph Retik, abiarazleetako batek, honako hau esan zuen: "Egitura indar bat (tonalitatea), beste bategatik aldatzea (gai unitateen gehiketa), dodekafonismoaren ideia nagusia da", honen sorrera Schoenbergek atonalitate askeagatik zituen frustrazioengatik sortua zela argudiatuz. Teknika hau, 1950eko hamarkadan oso erabilia izan zen, Luciano Berio, Pierre Boulez, Luigi Dallapiccola, Juan Carlos Paz eta, Schoenberg hil ondoren, Igor Stravinskiren aldetik. Konposatzaile hauetako batzuk, teknika zabaldu zuten, beste alde batzuk ere kontrolatzeko, ez bakarrik noten altuera. Adibidez, noten iraupena, artikulazioa, etab... honela, musika seriala sortuz. Batzuk, musikaren elementu guztiak sartu zituzten prozesu serialean, serialismo orokorra bezala ezagutzen dena.\n(Ingelesez) New Transformations: Beyond P,I,R and RI[Betiko hautsitako esteka]\n(Ingelesez) Mathematical puzzle featuring dodecaphony\n(Ingelesez) Matrix generator from musictheory.net\nOrriaren azken aldaketa: 6 ekaina 2021, 16:52.


Vitoria-Gasteizko Udalaren web-orria - Ekintzailetza: Enpresa bat sortzeko baliabideak\nEkintzailetza – Negozio edo enpresa bat sortzeko baliabideak\nEkintzaileak funtsezkoak dira gure lurraldearen garapen ekonomiko eta sozialerako, eta badakigu batzuetan nahasmenari eta prestakuntza- eta finantza-laguntzaren beharrari aurre egin behar izaten dietela. Ekintzailetzari Laguntzeko Plan Integralaren bidez, Gasteizen ekintzailetza bultzatzen dugu, enpresa-proiektuak abian jartzeko ekintzak eta programak garatuz, modu integral eta pertsonalizatuan.\nZure enpresa sortzen esperientzia baduzu edo zure lehen negozioa irekitzeko prest bazaude, zer urrats eman behar dituzun jakiten lagunduko dizugu, enpresak sortzeko laguntzei edo jarduerari ekiteko egin behar dituzun izapidei buruzko informazioa emanez, besteak beste.\nEnpresa bat sortzeko informazioa eta aholkularitza\nEkintzaileentzako informazio- eta aholkularitza-zerbitzuak beharrezko laguntza emango dizu negozio bat irekitzeko funtsezko urratsak emateko. Doako zerbitzu horrekin 10 orduko aholkularitza pertsonalizatua izango duzu zure negozio-ideia enpresa-proiektu bilakatzeko.\nInformazio gehiago: Informazioa eta aholularitza\nEkintzaileentzako prestakuntza eta enpresa-jardunaldiak\nEnpresak sortzeko ikastaroak eta ekintzailetza-tailerrak antolatzen ditugu, enpresa-proiektu baten bideragarritasunaren azterketarekin eta garapenarekin lotutako edozein alderdiri buruzkoak. Baita enpresa-jardunaldi eta -tailerrak ere. Laguntzailea: SECOT, Enpresa-aholkularitzako boluntariotza seniorra.\nInformazio gehiago: Prestakuntza eta jardunaldiak\nEkintzailetzarako bekei eta enpresa bat irekitzeko laguntzei buruzko informazioa eta deialdiak aurkituko dituzu hemen, baita hazi-kapitala lortzeko moduari buruzko informazioa ere. Era berean, enpresa munduari buruzko informazioa, albisteak eta dirulaguntzak biltzen dituen buletinean harpidetza egin dezakezu.\nNegozioak garatzeko dirulaguntzak\nGasteizko Udaleko Enpresa-Zentroen sareari buruzko informazioa, hirian enpresa sortu berriak instalatzea errazten duen egonkortasun-ingurune bat eskaintzen dizuna. Baita beste baliabide publiko eta coworking espazio batzuk ere.\nInformazio gehiago: Enpresa-zentroak\nEnpresa bat sortzeko urratsak\nEnpresa bat sortzeko informazioa, gomendioak, tresna erabilgarriak eta izapideak biltzen dituen gida. Izan ere, enpresa eratzea eta irekitzeko lizentzia, enpresaren egitura juridikoa, finantzaketa-tresnak eta laguntzak funtsezko alderdiak dira negozio bat sortzeko prozesuan.\nInformazio gehiago: Enpresa bat sortzeko urratsak\nEkintzailetza sustatzera, ekintzaileen artean gogoeta egitera, informazioa eta ezagutza trukatzera eta Araban espiritu ekintzailea sustatzeari aintzatespena ematera gonbidatzen duten prestakuntza- eta topaketa-jarduerak eta kanpainiak.\nInformazio gehiago: Araba Ekinean(Beste leiho batean irekiko da).\nEkintzailetzaren eta gizarte-berrikuntzaren arloan negozio-aukerak abian jartzeko prestakuntza-, aholkularitza- eta laguntza-programa. Gainera, gizarte-eragina duten proiektuen arloan sentsibilizatzeko eta sarea sortzeko lantegiak.\nInformazio gehiago: Ekintzailetza eta gizarte-berriuntza\nDerrigorrezko Bigarren Hezkuntzaren ondokoen ikasleei (batxilergo eta goiko graduko ziklo) zuzendutako hitzaldi sorta. Honetan, kontzeptu eta garrantziari buruzko gogoetako jarraibideak ematen dira jarrera ekintzailea bizitzaren eremu guztietan mantentzeko.\nInformazio gehiago: Kultura ekintzailera hurbilduz


Albisteak archivos - Page 2 of 22 - Ayuntamiento Auritz - Burguete\nLehen sektoreko langileen balorizazioari buruzko tailerrak\nEZAGUTU ZURE INDARGUNEAK ETA JAKINARAZI ZURE BALIOA-Lehen sektoreko langileen balorizazioari buruzko tailerrak. Coach profesional batekin aukera izanen duzu zure produktuaren balioak definitzeko eta balio horiek komunikatzeko eta transmititzeko gaitasuna hobetzeko, ondoren merkatuan hobeki kokatzeko. Tailerrak doakoak dira eta produktuaren zein…\nI 2021eko ZERGAK Honakoaren bidez jakinarazten dizut Kontribuzioa, Jarduera Ekonomikoen gaineko Zerga (JEGZ.), Ura 1go. Seihileko – Baratzak eta Errotuluei dagozkien 2021eko errezibuak ordaintzeko epea azaroaren 20an bukatuko dela. Borondatez ordaintzeko epea amaituta, dirubilketa premiamendu bidez eginen da eta…\nBILKURA DEIALDIA 2021-10-04


Init Land-ek Coordinadas, Emakumeen Ekintzailetza eta Burujabetzaren I. Jardunaldia antolatu du - SPRI\nInit Land-ek Coordinadas, Emakumeen Ekintzailetza eta Burujabetzaren I. Jardunaldia antolatu du\nGrant Thornton ikerketaren arabera, goi mailako karguen %25a baizik ez dagozkie emakumeei. Bestalde, goi mailako tituludunen %51a emakumeak diren arren, hauen %21ak baino ez daude zuzendaritza karguetan. Espainiako Gobernuaren Emakumeen Institutuaren arabera, administrazio kontseiluak osatzen duten pertsona guztien artean, %13a baizik ez dira emakumeak. Eta, jakina, soldata-ezberdintasunak bere horretan darrai, gaur egun bi sexuen arteko ezberdintasuna %25aren inguruan dela.\nAipaturiko datuok ezagunak zitzaizkigun, baina gehiago daude. Berrikuntza eta ekintzailetzaren arloan, honekin jabetzen hasia da Init Land:\n“Kristalezko sabaia ekintzailetzaren giroan ere zabaltzen hasi da”\nAldizka Aberastasunaren Sorketaren Txostenak argitaratzen ditu gure ekintzailetza zentroen gaineko daturik interesgarrienak ezagutu eta aztertzeko. Gainera, duela 7 urtetik ikusten ari gara errotutako enpresa-sarearen zenbait joera, hasten ari den ekintzailetzan ere azaltzen ari direla:\nEmakumeen kopurua gizonena baino baxuagoa da. Beren negozioa zuzentzen duten emakumeen kopurua kontuan hartuz gero, alde hau nabarmenagoa da.\nIndustriaren esparruan ekiten duten emakumeen kopurua oso urria da. Hirugarren sektorean dihardute gehienbat, eta ekintzailetza industrialean ez dute sektore aktiborik osatzen.\nHonegatik guztiagatik, Init Landek Coordinadas, Emakumeen Ekintzailetza eta Burujabetzaren I. Jardunaldia antolatu du, ekintzailetzan eta enpresan emakumeen burujabetza eta lidertza ikusarazteko asmoaz.\nHonako helburuak ditu Coordinadasek:\nEmakume ekintzaile, zuzendari eta langileentzako lan sare berriak eratzea.\nEmakumeen burujabetza sustatzea beren negozioan edo lan egiten duten enpresan.\nEmakumeek ekintzailetzan eta enpresan bizi duten egoera eta haien aukerak hobetzeko eta lan munduan berdintasuna bermatzeko baliagarria izan daitekeen bilgune bilakatzea.\nJardunaldiak izaera bateratzaile eta kolaboratzailea du. Emakumeek, beren testuinguruaren jakitun nagusiak izanik, lidertza eta hitza izango dute, baina guztioi dagokigu berdintasuna eskuratzeko ardura. Hori dela eta, edozein generoko pertsona oro gonbidatzen dugu batzar honetan parte har dezan.\nCoordinadas, Emakumeen Ekintzailetza eta Burujabetzaren I. Jardunaldia, estatu mailako jardunaldia da. Behinik behin Init Landek presentzia duen hirietan izango da: Bilbon eta Zaragozan. Helburu nagusia Espainia osoan ikaspenak eta aplikazio-ekintzak zabaltzea da. Bi ekimenotako emaitzetatik zenbait gomendio ondorioztatuko dira eta estatu mailan komunikatuko dira ekintza hauekin jardunaldietatik haratago jarraitzeko.\nParte hartu nahi baduzu, batu zaitez dohainik Coordinadas, Emakumeen Ekintzailetza eta Burujabetzaren I. Jardunaldira. Irailaren 21ean Zaragozan izango gara, eta urriaren 4an Bilbon.\nInformazio gehiago: http://theinit.com/initland/coordinadas-i-jornada-de-emprendimiento-y-empoderamiento-de-las-mujeres/coordinadas-en-bilbao


Mintzanet, bere ahotan – 3 orrialdea – Mintzanet\nXalba Dalmau, bidelaguna: “18 urterekin hitz bakarra nekien euskaraz: ama. Orain, nire nortasunaren zati bat da”\nXalba Dalmau (Galdakao, 1946) erretiratua dago, eta lagun baten bidez izan zuen Mintzaneten berri. Proiektua “oso interesgarria” iruditu zitzaion eta izena ematea erabaki zuen; orain, astero, bere bidelariari euskara praktikatzen laguntzen dio, Bilboko emakume bati, hain zuzen ere.\nSusana Santa Cruz, bidelaria: “Etxetik euskara praktikatu dezaket, lasaitasunez. Zoragarria da!”\nSusana Santa Cruz (Gasteiz, 1974) informatikaria da. Mintzaneti esker euskara praktikatzen du eta, zentzu horretan, ideia “izugarri ona” dela dio. Bere ustez, Gasteizen “ez da erraza” euskaraz aritzea, behintzat, bere inguruan ez dago euskara “erraztasunarekin” hitz egiten duen inor. Seme bat dauka eta “ez da erraza tarte bat hartzea”. “Horregatik, proiektu honen bidez, etxetik hitz … Jarraitu irakurtzen Susana Santa Cruz, bidelaria: “Etxetik euskara praktikatu dezaket, lasaitasunez. Zoragarria da!”\nRoman Zurutuza, bidelaria: “Mintzanet berritzailea, baliagarria eta garrantzitsua da”\nRoman Zurutuza (Alicante, 1973) inbertsio analista bidelaria da Mintzaneten. Londresen bizi zenean izan zuen Mintzaneten berri: “Maider Belloso zen gure euskara irakaslea Londresko Euskal Etxean, eta astero elkartzen nintzen berarekin euskara praktikatzeko. Bera Euskal Herrira itzuli zenean, Mintzaneten bidez egitea proposatu zidan”.\nPatrizia Telletxea, bidelaguna: “Eremu ez eskaldunetan bizi diren euskaldunei aukera hau ematea ezinbestekoa dela iruditzen zait”\nPatrizia Telletxea (Azkain, 1976) irakaslea da. Sare sozialen bidez Mintzaneten berri izan zuen eta proiektu “ederra” iruditu zitzaion: “Alde batetik, euskarari bertze eremu bat gehiago zabaltzen diolako eta, bertze aldetik, munduko edozein euskalduni euskara praktikatzeko aukera ematen diolako”.\nMintzanet Bilboko Txurdinaga ikastetxean aurkeztu dugu!\nAzaroaren 5ean Bilboko Txurdinaga ikastetxera joan ginen. Bertako ikasleek Mintzanet zer den eta nola funtzionatzen duen gertutik ezagutzeko aukera izan zuten. Zuzeneko bi konexio egin genituen bi erabiltzailerekin: Dylan Inglis eta Amaia Etxepeteleku. Eskerrik asko!\nMaialen Goñi bidelaguna eta Igone León bidelaria elkarrekin!\nMaialen Goñi (Donostia, 1989) bidelguna eta Igone León (Bilbo, 1993) bidelaria elkarrekin egon dira udan Donostian. Ia duela bi urte hasi ziren Mintzaneten, eta geroztik Maialenek Beratik (Nafarroa) eta Igonek Varsoviatik (Polonia) astero euskaraz hitz egiten dute. Eskerrik asko, bikote!\nNaiara Alberdi, bidelaguna: “Euskaraz mintzatzeko aukeraz gain, jendea ezagutzeko ere balio du!”\nNaiara Alberdi (Zumarraga, 1982) bidelaguna administraria da. Lanetik etxera bidean, Arrate Irratian izan zuen Mintzaneten berri lehenengo aldiz eta izena ematea erabaki zuen: “Proiektua ideia bikaina da, eta gaur egungo egoerara erabat egokitzen dela iruditzen zait”.\nPedro Mari Sarduy eta Joserra Onandia elkarrekin!\nPedro Mari Sarduy Muxikan (Bizkaia) jaio bazen ere, Ameriketako Estatu Batuetan bizi da eta bidelaguna da Mintzaneten.\nAmaia Espinosa, bidelaguna: “Nire ustez, euskara bizitzeko modu bat da; proiektu hau erraza da eta euskararen onurarako da”\nAmaia Espinosa bidelaguna (Artea, 1956) irakaslea da. Lagun baten bidez izan zuen Mintzaneten berri eta proiektu “interesgarria” iruditu zitzaion. Izena eman zuenetik, Getxoko emakume bati laguntzen dio astero; harreman “atsegina” sortu da haien artean. Bide batez, “eskarmentu berri bat” bizitzen ari da. “Nire ustez, euskara bizitzeko modu bat da; proiektu hau erraza da eta euskararen … Jarraitu irakurtzen Amaia Espinosa, bidelaguna: “Nire ustez, euskara bizitzeko modu bat da; proiektu hau erraza da eta euskararen onurarako da”\nKimetz Martinez (Bilbo, 1982) irakaslea da Arabako Errioxako eskola txiki batean. Iowan (AEBn) bizi zenean, izan zuen Mintzaneten berri: “Euskara irakasle batzuk ezagutu nituen eta haiek Mintzaneti buruz hitz egin zidaten”. Hasieratik oso “proiektu interesgarria” iruditu zaio eta “etorkizun oparoa” izango duela uste du. “Oso ondo antolatua dago eta gauza nabaria da atzetik lan mordoa … Jarraitu irakurtzen Kimetz Martinez, bidelaguna: “Asko miresten dut Romanek euskara ikasteko duen konpromisoa. Bere ikasketa prozesuan laguntzen ari banatzaio, ni zoriontsu”


Amona basoan galdu zenekoa - Wikipedia, entziklopedia askea.\nAmona basoan galdu zenekoa Arantxa Iturbe idazleak 2005ean idatzitako narrazio liburu bat da, non ipuin nagusi bat azaltzen den barnean beste hiru ipuin dituela.\n1 Liburuaren argumentua\n2 Izenburuaren jatorria\n3 Gaia eta trataera\nLiburuaren argumentua[aldatu | aldatu iturburu kodea]\nIpuin horiek Txanogorritxo ipuinaren bertsio ezberdinak dira. Amona basoan galdu zenekoa izenburupean ezagutzera eman den liburuan bi dira protagonista nagusiak: amona Eleni eta bere biloba Maddi. Ipuin nagusia bilobaren ikuspuntutik, ume baten ikuspuntutik kontatzen da, eta ipuin horren barnean datoz txertaturik amona Elenak kontatzen dituenak, alegia, Txanogorritxoren bertsio diferenteak zeinetan lehendabizikoan, amona ipuinaren barneko pertsonaia bihurtzen den.\n« Maddiri amona Eleniren ipuinak gustatzen zaizkio eta txikitatik bere magalean jesarrita entzun izan ditu; baina egun batean amonari Txanogorritxu ipuinaren amaiera ahaztu egiten zaio eta Maddi beldurtu egiten da. Handik gutxira, amona zaharren egoitza batera eramaten dute. »\nZortzi urtetik aurrerako haur zein gaztetxoentzat zuzendutako liburu honetan, amona eta biloben arteko afektuzko harremana begi bistan geratzen da hasieratik. Bilobek amonarekiko duten admirazioak, "inork ez ditu kontatzen ipuinak amona Elenik bezain ondo. Oraindik onena da horretan", ematen dio hasiera ipuinari. Amonak ipuinak kontatzeko unean sortzen den giro goxoa da oinarria ipuin honetan.\nAmona memoria kulturalaren gordailua eta transmisorea da, berak ipuinak kontatzean bilobei transmititzen die, ahoz, baina amaiera berezia emanez. Amaiera berriak emanez, ipuinen, ipuin klasikoen berrirakurketa eginez, nahigabean. Jatorrizko ipuin horietako genero rolak aldatzen ditu, gizonezkoak edota genero maskulinoa bigarren mailan utziz, kontatu ahala egiten dituen kritiken bidez, eta kontuan hartuta maskulinoak diren bi protagonista bakarrik azaltzen dituela amonak ipuinetan, otsoa eta Errauskineren printzea. Gainera, ipuin honetako pertsonaiak emakumezkoak dira: amona, Irati, Maddi eta hauen ama.\nBaina ipuinaren ardatza Txanogorritxoren ipuina kontatzen duenean topatzen da. Izan ere, amona fantasiaren eta errealitatearen artean nahasten da, txanogorritxo delakoan etxetik irteten da amona zain duelakoan. Orduantxe egiten da kontziente irakurlea ipuinaren gaiaz, amonaren gaixotasunaz. \nIzenburuaren jatorria[aldatu | aldatu iturburu kodea]\nAmona, Txanogorritxu moduan, basoan galduta dagoen pasarteak ematen dio izenburua obra honi. Egoera horretan emakumeak amaiera hurbil dagoela sumatzen du nonbait eta negar malkoak ezin eutsi agertzen da bilobaren aurrean. Pasartearen hunkigarritasunagatik eta gaiaren esentzia duelako jarri dio Iturbek izenburua.\nGaia eta trataera[aldatu | aldatu iturburu kodea]\nHaur eta Gazte Literaturan berria izan zen gaia erabili du Iturbek. Alzheimerra haurrentzako narrazioetan lantzen duen obra berrienetakoa da. Horretarako Txanogorritxo ipuinaren oihartzunak erabili ditu. Alzheimerraren gaia, gure gizartean tabua den gaia da, heriotzaren antzera. Baina liburu honen bidez tabuekin hautsi eta modu egoki batean islatzen ditu idazleak amonaren beldurrak eta Maddiren sentimendu nahasiak, amona ondoezik ikusi eta gaixotu ote den beldur baita istorio honetako protagonista gaztea. Modu honetan, gaia modu leun baten bidez tratatzen dela nabari da. Irakurlea protagonistaren azalean edota gertu kokatzera bultzatzen dute hitz zein ilustrazioek. Narrazio berria sortzeko, Txanogorritxo ipuina berridatzi ordez, haren oihartzunak erabiltzen ditu.\nElena Odriozolaren ilustrazioak osagarri dira liburu honetan. Momentu askotan hunkitu egiten gaituzte, amamaren irudiak oso ondo islatzen baitute ipuinaren esanahia eta amonak daukan etsipena gaixotasunaren aurrean. Odriozolak arkatza, akuarelak eta kolore apalak dituen paleta erabili ditu. Bere ilustrazioak narratiboak dira eta kontatzen duen guztiak du ilustratzailearen interpretazioa eta ikuspuntua.\n↑ Amona basoan galdu zenekoa Euskal Herria: Elkar 44 or..\n↑ a b c d «Amona basoan galdu zenekoa» galtzagorri.eus.\n↑ Ibon Egaña Egungo Haur eta Gazte literaturaren historia. Amona basoan galdu zenekoa, 2005.\n↑ (Gaztelaniaz) «Elena Odriozola» Peonza: Revista de literatura infantil y juvenil (97): 87-88.\nArantxa Iturberen literatur ibilbidea\nElena Odriozolari buruz eta obraren inguruan\nEuskarazko haur literatura


Azokan - Bizkaiko Hitza\n2011, abenduak 09 Asteko Gaiak 756\nMusikHerriaren standean txanda egiten, CDak saltzen eta egun osoa musikazalez inguratuta eman ondoren, gure trasteak hartu eta Ahotsenea gunera hurbildu ginen gure emanaldia baino ordu erdi lehenago. Betiko moduan arropaz aldatu, eta agertokia gorri-beltzez margotzeko gure txanda heldu zen. 18:30ean puntu-puntuan agertokira igo, eta jarraian, Karosi gure bigarren lanaren aurkezpenari hasiera eman genion. Ordu egokia Ahotsenean jende kopuru majo batez gozatzeko.\nBira honetako kontzertu guztietan bezala, Bidertzetan abestiarekin hasi genuen kontzertua, lehenengo abestia, lehengo sentsazioak, publikoarekin lehenengo kontaktua, urduritasuna oraindik gure azaletan…\nOraingo honetan lehenengo ilaran gure Karosi partikularra (Yuko, gure diskoko irudien modelo paregabea) topatu genuen pare bat laguntxoekin, gure belaunetara justu-justu heltzen ziren hiru neskatxo, dantzan, saltoka, naturalak, umeak… Momentu horretan, abesten nengoen bitartean pentsatu nuen kontzertu bat gozatzeko gakoan: ume bihurtu behar dugu, ume irekiak, naturalak, konplexu bakoak eta oso zintzoak. Eta norbaitek esango du zelan pentsatu eta abestu ahal den aldi berean… Neuk ere ez dakit, baina batzuetan pasatzen da, agertokitik alde egiten duzu, segundo batzuez bada ere.\nAhotsenean oso jende bitxia dago: batzuk lagunak, beste batzuk zure zuzenekoa entzutera joan direnak eta beste asko hortik kasualitatez pasatzen zirenak; batzuk geratzen dira , beste batzuk ez… Jende ugaria, adin guztietakoa, interesgarria….\nLehentasunak izaten da beti gure bigarren kantua. Diskoaren aitzakia eta oinarria den kantua gerriak dantzan jarri zituen. Musikaz gozatu, Zuri begira… Gure bigarren lanaren abesti gehienak jo genituen. Sentsazioak pil-pilean zeuden oholtza gainean. Kontzertuak aurrera egin ahala, gozamenak urduritasunari irabazi zion, eta karpa horretan giro berezia sortzen hasita geundelako sentsazioa genuen, sentsazio goxoa. Italiako Liet International jaialdira eraman genuen kantua zetorren ondoren: Hi Vascofona! kantuak buruak astinarazi zituen jende artean. Mingainak eta gonak mugitu eta euskararen megafono bihurtzeko deiari, koroak entzuten genizkion jende artetik. Ikaragarria!\nEta istorio denek amaiera duten bezala, kontzertu honek ere amaiera bat behar zuen. Amaieraz amaiera, sakabanaketa, preso gaixoen egoera larria eta herri honen sufrimenduari amaiera emateko gogoa etortzen zaigu beti, eta, nola ez, beraiei, bihotzetatik zintzilik daramatzagulako, eskaini genien azken kantua, laster gure artean berriz izango direlako… Eta kolosala izango da.